Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | یوفا شامپیونلار لیگینده 1/4 فینالین ایلک ماتچ‌لارینا یئکون وورولوب.
آخیرینجی اویون گونونده ده ایکی قارشیلاشما کئچیریلیب.
تورنیرین سون غالیبی "رئال مادرید" ایسپانیادا اینگیلتره‌نین "چلسی" تیمینی 2 جاواب‌سیز گل ایله مغلوب ائدیب. "کرال کلوبو"ندان 22-جی دقیقه‌ده کریم بنزما و 74-جو دقیقه‌ده مارکو آسنسیو فرقلنیب‌لر. 59-جو دقیقه‌ده چلسی-نین ترکیبینده بن چیلوئل بیرباشا قیرمیزی ورقه آلاراق، تیمینی آزلیقدا قویوب.
دیگر اویون ایسه ایتالیادا "میلان" و "ناپولی" آراسیندا باش توتوب. قارشیلاشمانین تالعینی 1 گل حل ائدیب. 40-جی دقیقه‌ده اسماعیل بنناسر رقیب قاپی‌سینا یول تاپا‌راق، میلان تیمینه غلبه قازاندیریب. 75-جی دقیقه‌ده قوناق‌لاردان آندره زامبو آنگیسا ایکینجی ساری ورقه ایله میدان‌دان قووولوب.
جاواب اویون‌لاری آوریلین 18-ده اولاجاق.
شامپیونلار لیگی
1/4 فینال، ایلک اویون‌لار
12 آوریل
22:00 "رئال مادرید" (ایسپانیا) - "چلسی" (اینگیلتره) - 0:2
گل لار : کریم بنزما، 22. مارکو آسنسیو، 74
قیرمیزی ورقه: بن چیلوئل، 59 ("چلسی")
داور: فرانسوا لوتکسیه (فرانسا)
مادرید، ""سانتیاگو برنابئو" ایستادیومو
22:00 "میلان" (ایتالیا) - "ناپولی" (ایتالیا) - 0:1
گل: اسماعیل بنناسر، 40
قیرمیزی ورقه: آندره زامبو آنگیسا (ناپولی)
داور: ایستوان کواکس (رومانیا)
میلان، "سن سیرو" ایستادیومو
قئید ائدک کی، 1/4 فینالین ایلک اویون‌لاریندا "مانچئستئر سیتی" اینگیلتره‌ده آلمانیا "باواریا"سینا 3:0، ایتالیا "اینتئر"ی ایسه پورتوقالیادا "بئنفیکا"یا 2:0 حسابی ایله قالیب گلیب.
| 1,339 | Arab | South-Azerbaijani | azb |
TRT | آذربایجان جمهوریتینده کوروناویروس انفکسیونوندان 2125 نفر معالیجه اولونا‌راق ساغالیب، 1 مین 58 یئنی یولوخما فاکتی قئیده آلینیب. معلوماتا گؤره، کووید-19 اوچون گؤتورولن آنالیز نمونه‌لری مثبت چیخمیش 23 نفر وفات ائدیب. حاضیرکی دؤوردک اؤلکه‌میزده 321 مین 380 نفرین کوروناویروس انفکسیونونا یولوخماسی فاکتی معین ائدیلیب. اونلاردان 293 مین 689 نفر معالیجه اولونا‌راق ساغالیب، 4 مین 561 نفر وفات ائدیب. آکتیو خسته سایی 23 مین 130 نفردیر. اؤتن مدت عرضینده 3 میلیون 262 مین 655 تست آپاریلیب. بوگونکو تست سایی ایسه 8 مین 777-دیر.
| 517 | Arab | South-Azerbaijani | azb |
TRT | یورو-2020-نین قروپ مرحله‌سینده اینکینجی تورا ایستارت وئریلیب.
شامپیوناتین 6-جی اویون گونونده 3 موسابیقه کئچیریلیب.
ب قروپوندا روسیا ایله فینلاندیا اوز-اوزه گلیب. موسابیقه‌نین تالعینی بیر گل حل ائدیب. روسیا‌لی‌لار تورنیرده ایلک غلبه‌سینی قازانیب.
دیگر ایکی موسابیقه آ قروپوندا کئچیریلیب. تورکیه میللیسی باکی الیمپیک ایستادیونوندا ولز ایله قارشیلاشیب. هر حیسه‌نین سونوندا بیر گل ووران بؤیوک بریتانیا‌لی‌لار باکی‌دان 3 امتیازلا آیریلیب. ایکینجی مغلوبیتینی آلان "آی-اولدوزلولار" ایلک ایکی یئردن بیرینی توتماق شانسینی ایتیریب و یالنیز 3-جو یئرله 1/8 فینالا اومید ائده بیلر.
1/8 فینالا ایلک وثیقه‌نی ایسه ایتالیا قازانیب. رومادا سوئیسی مغلوب ائدن ایتالیا آردیجیل ایکینجی غلبه ایله نؤوبتی مرحله‌یه یوکسلیب. روبرتو مانچی‌نین یئتیرمه‌لری سون تورا قروپدا 1-جی یئری توتماق اوچون چیخا‌جاق.
قئید ائدک کی، ایکینجی تور ژوئن‌نین 19-دا باشا چاتا‌جاق.
یورو-2020
قروپ مرحله‌سی
ایکینجی تور، 16 ژوئن
ب قروپو
فینلاندیا - روسیا - 1:0
آ قروپو
تورکیه - ولز - 2:0
ایتالیا – سوئیس - 0:3
| 963 | Arab | South-Azerbaijani | azb |
TRT | روسیا خاریجی ایشلر باخانی سرگئی لاوروو، قوزئی کره‌نین نوکلئر سلاح‌لارا صاحب بیر اؤلکه اولماسینی قبول ائتمه‌دیک‌لرینی سؤیله‌دی.
روسیانین ولادیمیر بؤلگه‌سینده قاتیلدیغی بیر فورومدا دانیشان لاوروو،
"قوزئی کره، نوکلئر سلاح‌لارین یاییلماماسی آنلاشما‌سی امضالامیشدی آنجاق داها سونرا بو آنلاشما‌دان چکیلدی. بو گون ایسه پیونگ‌یانگ رهبرلیگی، نوکلئر سلاح اوره‌تمک اوچون بوتون قانونی حاق‌لارا صاحب اولدوغونو سؤیله‌ییر. آنجاق روسیانین توتومونو بیلیرسینیز. بیز، نوکلئر بیر قوزئی کره‌نی قبول ائتمیریک" دئدی.
لاوروو، روسیا و چینین، بحرانین چوخ ساییدا انسانی ایتکییه یول آچا‌جاق شکیلده درینلشمه‌سی‌نین قارشیسینی آلماق اوچون بیر سیرا تکلیف سوندوغونو دا بیلدیردی.
اؤته یاندان لاوروو، آمریکا و قوزئی کره آراسینداکی گرگینلیگین بؤیوک بیر ساواشا چئوریلمه احتیمالی‌نین چوخ یوکسک اولدوغونو ایفاده ائتدی.
| 784 | Arab | South-Azerbaijani | azb |
TRT | میللی ساوونما ناظیری نورالدین جانیکلی، ناتو ساوونما ناظیرلری توپلانتیسینا قاتیلماق اوچون گئتدیگی بلژیک‌دکی ناتو قرارگاهیندا، اینگیلتره ساوونما ناظیری گوین ویلیامز ایله بیر آرایا گلدی.
ناظیر جانیکلی، ناتو باش کاتیبی یانس ایستولتنبرگ و آمریکا ساوونما ناظیری جیمز متیس ایله ده آیری-آیری‌لیقدا بیر آرایا گله‌جک،
جانیکلی، داها سونرا نوکلئر پلانلاشدیرما قروپو ساوونما ناظیرلری‌نین ایجلاسینا قاتیلاجاق.
میلی ساوونما ناظیری جانیکلی، ایسپانیا ساوونما ناظیری ماریا دولورس ده کاسپیدال ایله گؤروشمه‌سینین آردیندان فرانسا و ایتالیا ساوونما ناظیرلری اوچطرف‌لی گؤروشمه کئچیره‌جک‌لر.
توپلانتی‌نین آردیندان، تورک، فرانسیز و ایتالیان ساوونما باخانلیقلاری آراسیندا ساوونما امکداشلیغا دایر نیت بیاننامه‌سی‌نین ایمضالانماسی نظرده توتولور.
امکداشلیغین ایلک آددیمی اولاراق SAMP-T هاوا ساوونما سیستمینی اساس آلان بیر سیستمین EUROSAM کونسورسیومو و تورک فیرما‌لاری طرفیندن تحلیلی‌نین آپاریلماسی و اوچ اؤلکه‌نین اورتاق احتیاج‌لاری‌نین معین اولونماسینا یؤنه‌لیک ایشلره باشلانماسی نظرده توتور.
اوچلو گؤروشمه سونراسیندا شما‌لی آتلانتیک شوراسینین ایجلاسی ساوونما ناظیرلری‌نین ایجلاسینا قاتیلاجاق جانیکلی، آلمانیا ساوونما ناظیری اورسولا فون در لین و فرانسا ساوونما ناظیری فلورنس پارلی ایله آیری-آیری گؤروشه‌جک.
| 1,186 | Arab | South-Azerbaijani | azb |
TRT | روسیا اوکراینا ایله دانیشیق‌لاری "مؤوجود رئال‌لیق‌لار اساسیندا" آپارماغا حاضیر اولدوغونو بیان ائدیب.
روسیا خاریجی ایشلر ناظیرلیگی‌نین سؤزچوسو ماریا زاخارووا پایتاخت موسکوادا کئچیردیگی هفته‌لیک مطبوعات کنفرانسیندا گونده‌لیک‌دکی مسئله‌لرله باغلی آچیقلاما وئریب.
آلمانیانین "روسیا اوکراینا ایله دانیشیق‌لار آپارماغا حاضیر دئییل" آچیقلاما‌لارینی دیرلن‌دیرن ماریا زاخارووا بو مسئله‌ده موضعی‌نین دییشمز اولدوغونو بیلدیریب.
زاخارووا اوکراینا ایله دانیشیق‌لارا آچیق اولدوق‌لارینی بیلدیریب:
"بیز هئچ واخت دانیشیق‌لاردان واز کئچمه‌میشیک. طبیعی کی، بیز دانیشیق‌لاری ایندی اورتایا چیخان رئال‌لیق‌لاری نظره آلاراق آپارماغا حاضیریق".
آلمانیانین اوکراینایا سلاح گؤندرمه‌یه داوام ائتدیگینی قئید ائدن زاخارووا "آلمانیا طرفی رسمی کیئو اوزرینده‌کی اؤز تأثیریندن ایستیفاده ائتمک عوضینه، بحران و موناقیشه بؤلگه‌لرینه سلاح صادراتینی قاداغان ائدن اؤز قانون‌لارینا ضد اولاراق کیئو رهبرلیگینه موختلیف سلاح سیستم‌لری وئرمه‌یه داوام ائدیر" دئییب.
روسیا سؤزچوسو امریکانین "قوزیی کره اوکراینادا ایستیفاده ائتمک اوچون روسیایا سلاح گؤندریب" بیانات‌لارینی دا دیرلندیریب:
"بو ادعالارا آیدین اساسلاندیرما تقدیم ائدیلمه‌ییب و تقدیم اولونا دا بیلمز. چونکی امریکا نوماینده‌لری‌نین بیانات‌لاری تامامیله یالان‌دیر".
زاخارووا "امریکا قوزیی کره-یه قارشی تحریم لر تطبیق ائتمک اوچون بهانه یارا‌دیر" ادعاسینی ایره‌لی سوروب.
| 1,283 | Arab | South-Azerbaijani | azb |
TRT | یمن حکومتی اقتصادی بحرانلا موباریزه اوچون بیرلشمیش میللتلر تشکیلاتینین تهلوکه‌سیزلیک شوراسینین دایمی عضو‌لرین‌دن دستک ایسته‌ییب.
یمن-ین رسمی آژانسی "سبا"-نین خبرینه گؤره، خاریجی ایشلر ناظیری احمد بن مبارک بمت تهلوکه‌سیزلیک شوراسینین دایمی عضوو 5 اؤلکه‌نین یمن سفیرلری ایله گؤروشوب.
گؤروشده احمد بن مبارک یمن-ین پول واحیدی ریالین اوجوزلاشماسی‌نین اؤلکه‌ده اینسانی وضعیتی داها دا پیسلشدیردیگینی بیلدیریب و حکومتین اقتصادی بحرانلا موباریزه‌ده اوزلشدیگی چتین‌لیک‌لری چاتدیریب.
احمد بن مبارک یمن ریا‌لی‌نین خاریجی پول لار قارشیسیندا اوجوزلاشماسینی دایان‌دیرماق اوچون حکومته اقتصادی دستک و مرکزی بانکا لازیمی دستکین وئریلمه‌سی‌نین واجیب‌لیگینی وورغولاییب.
دیگر طرفدن، یمن-ین لاهیک ویلایتینده یوزلرله اینسان قیمتلرینین یوخاری اولماسینا و یمن ریا‌لی‌نین اوجوزلاشماسینا اعتراض ائدیب.
اوزون مدت‌دیر وطنداش محاربه‌سی‌نین داوام ائتدیگی یمنده یئرلی پول خاریجی پول لار قارشیسیندا رکورد اوجوزلاشما یاشاییر. وطنداش محاربه‌سی‌نین باشلادیغی ایللرده 1 دو‌لار 215 یمن ریا‌لی اولدوغو حالدا، بو گون‌دن 1530 ریال‌دان ساتیلیر.
بیلدیریلیر کی، یمن ریا‌لی‌نین رکورد قیران اوجوزلاشماسی خالقین آشاغی آلیجی‌لیق قابیلیتینی داها دا ضعیفله‌دیر، اؤلکه‌ده یوخسوللوق سویه‌سی ایسه 80 فایزه چاتیب.
| 1,169 | Arab | South-Azerbaijani | azb |
TRT | آمریکادا، پارتی‌لرین 1 فوریه‌ده باشلایان باشقان نامیزدلرینی تعیین ائتمه مدتینده تأثیرلی اولان اؤن سئچیم‌لر، دموکرات‌لارین باشکند واشینگتوندا دونن گئچیردیغی سئچیم‌لرله سونا چاتدی.
دموکراتلاردا هیلاری کلینتون، جمهوریتچی‌لردن ایسه دونالد ترامپ یاریش‌دان ظفرله چیخان آدلار اولدو.
باشقان نامیزدلیگی اوچون لازیم اولان نماینده سایسی 2 مین 383و اوّلکی هفته توتان اسکی خاریجی ایشلر ناظیری هیلاری کلینتون، سون اؤن سئچیمده ده رقیبی وئرمونت سناتورو برنی سندرزه اوستونلوک تامین ائتدی.
کلینتون، سس‌لرین یوزده 78ینی آلارکن، سندرز یوزده 21ده قالدی.
سندرز، کلینتونون کئچن هفتکی باشاریسی‌نین آردیندان موباریزنی بوراخمایاجاغینی آچیقلامیشدی.
جمهوریتچی جبهه‌ده ایسه دونالد ترامپ کافی نماینده سایسینا داها اوّل چاتا‌راق باشقان نامیزدلیگینی گارانتیلشمیشدی.
هر ایکی پارتی‌ده ده باشقان نامیزدلری‌نین قطعی اولاراق تعیین اولونماسی ژوئیه آییندا ائدیله‌جک پارتی قورولتای‌لاریندا معین اولاجاق.
آمریکا‌لی‌لار 8 نوامبردا ائدیله‌جک سئچیملرده 45. باشقانینی سئچه‌جک.
دیگر طرفدن، The NBC News|SurveyMonkey"ین ان سون آنکتینده توپلام سس یوزده‌سیله ترامپین 7 بال قارشیسیندا اولان کلینتون، بلوومبرگ آنکتینده ده رقیبینی 12 امتیاز گئریده بوراخیر.
| 1,111 | Arab | South-Azerbaijani | azb |
TRT | آوروپا بیرلیگی، سعودی عربیستان‌دا دونن ۳۷ نفرین اعدام ائدیلدیگینه دقت چکه‌رک بیرلیگین "کسین شکیلده" و هر شرایط‌ده اعدام جزاسینا قارشی اولدوغونو وورغولادی.
آوروپابیرلیگی خاریجی ایشلر و گوونلیک سیاستی یوکسک نماینده‌سی فدریکا موگرینینین اوفیسین‌دن وئریله‌ن یازیلی آچیقلامادا، سعودی عربیستان‌دا دونن ۳۷ نفرین اعدام ائدیلدیگی، بونون اؤلکه‌ده‌کی منفی اگیلیمین گئتدیکجه آرتدیغینی گؤستردیگی قید ائدیلدی.
توپلو اعداملارین عدالت‌لی یارفیلاما پروسه‌سینه کؤلگه سالدیغی ایفاده ائدیله‌ن آچیقلامادا، اعدام ائدیله‌ن شخصلرین کیم‌لیکلرینین عینی زاماندا اؤلکه‌ده مذهب‌چی گرگین‌لیگی آلوولاندیرما پتانسیلی اولدوغونا دقت چکیلدی.
آچیقلامادا،
"آوروپابیرلیگی قطعی بیر شکیلده، هر بیر شرایط و وضعیت‌ده اعدام جزاسینا قارشی چیخیر. آجیما‌سیز و اینسانلیق دیشی بو جزانین چکیندیریجی تأثیری اولدوغونو دوشونمور" ایفاده‌لری ایشلدیلدی.
سعودی عربیستان‌دا ترور هؤرگوتو قورماق و دوشمنله امکداشلیق ائتمک سوچلاماسی ایله ۳۷ نفرین اعدام ائدیلدیگی بیلدیریلمیشدی.
اعداملارین، تمیز محکمه‌سی و یارغیتای‌دان اونای آلیندیق‌دان سونرا کرالیت امری ایله اجرا ائدیلدیگی بیلدیریلمیشدی.
| 1,035 | Arab | South-Azerbaijani | azb |
TRT | اقتصادی کووردیناسیون شوراسی باش ناظیر بینالی ییلدیریمین رهبرلیگینده بوگون توپلاناجاق.
باش ناظیرلیکدن وئریلن معلوماتا گوره، چانکایا کؤشکونده بوگون ساعت 17.00-دا باشلایاجاق توپلانتییا علاقه‌لی ناظیرلر و بوروکرات‌لار قاتیلاجاق.
ییغینجاقدا ارز قیمتلری و ایقتیصادیات‌داکی سون وضعیت موذاکیره ائدیله جک.
اقتصادی کووردیناسیون شوراسی باش ناظیر بینالی ییل‌یریمین باشچیلیغیندا نوامبرین 18-ده توپلانمیشدی.
| 395 | Arab | South-Azerbaijani | azb |
TRT | آنکارا و مسکوا تورکیه‌لی ایش آدام‌لاری و دؤولت مامورلاری اوچون ویزا‌لارین لغوینه دایر راضیلیغا گلیب‌لر.
بونو خاریجی ایشلر ناظیری چاووش اوغلو، 10-جو کئچیریلن سفیرلر کنفرانسی چرچیوهسینده خاریجی ایقتیصادی موناسیبت‌لر شوراسی و تورکیه صادراتچیلار مجلیسی‌نین وئردیگی آخشام ضیافتینده ائتدیگی چیخیشیندا دئییب.
ناظیر چاووش اوغلو: "روس رسمی‌لر ایله ائدیلن دانیشیق‌لار و موذاکیره‌لر نتیجه‌سینده تورکیه ایش آدام‌لاری، خصوصاً آغیر یوک داشییان ماشین لارین سوروجولری، همچنین رسمی و خیدمتی پاسپورت‌لاری اولان شخص‌لر اوچون ویزا‌لارین لغوینه دایر راضیلیغا گلدیک، قوربان بایرامین‌دان سونرا بیرگه ایشچی قروپونون ایجلاسی کئچیریله‌جک و مسئله اطراف‌لی موذاکیره ائدیله‌جک" -دئیه چاووش اوغلو قئید ائدیب.
چاووش اوغلو، ویزاسیز سیاحت اوچون بوتون اؤلکه‌لر ایله دانیشیق‌لار ائدیله جگینی و بونون برپاسی اوغروندا لازیم‌لی آددیم‌لارین آتیلاجاغینی وورغولاییب.
| 827 | Arab | South-Azerbaijani | azb |
TRT | قطر ۲۰۲۲ دونیا کاپیندا کیلیان امباپه فیرتیناسی اسیر.
د قروپوندا یاریشان فرانسا، دانمارکی کیلیان ام‌باپه‌نین گوللاری ایله مغلوب ائدرک آدینی سون ۱۶ تیم آراسینا یازدیردی. فرانسالی اولدوز کیلیان امباپه، میللی تیمده ۶۱.جی اویونونو دانمارکا قارشی اوینادی.
دانیمارکا قارشی ایکی گول ووران پاری سن ژرمنین اولدوزو امباپه، میللی تیمده ۳۱ گول و ۲۲ پاسا چاتدی.
هله ایکینجی دونیا کاپینی اوینایان ۲۳ یاشلی اویونچو، ایندیدن یئددی دونیا کاپی گولونا چاتدی.
بونونلا یاناشی، گنج اولدوز، فرانسانین افسانه اویونچوسو زیدانین ۵ دونیا کاپی گولونو گئریده قویدو.
عینی زاماندا زین‌الدین زیدانین میللی تیمده ووردوغو ۳۱ گولا دا چاتمیش اولدو.
امباپه، برزیل‌لی اونودولماز اویونچو پله‌نین ۲۴ یاشیندان اؤنجه ووردوغو ۷ دونیا کاپی گولو رکوردونا دا اورتاق اولدو.
| 734 | Arab | South-Azerbaijani | azb |
TRT | جنوبی کوره بیرلشمه ناظیری هونگ یونگ-پیو، آمریکانین شما‌لی کوره اولا بیله‌جک اؤنله‌ییجی مداخیله فیکرینی دستکلمدیک‌لرینی آچیقلادی.
ناظیر هونگ، مطبوعاتا ائتدیگی آچیقلامادا، واشینگتون رهبرلیگی‌نین شما‌لی کوره‌نین نوکلئر تلاشلارینی مانع تؤرتمک عذره تشکیل اولا بیله‌جک نیظامی سالدیری‌لارینا میللی امنیت‌ه تهدید میدانا گتیرجگی سببیله مثبت باخمادیق‌لارینی ایفاده ائتدی.
هونگ،
"اولا بیله‌جک اؤنله‌ییجی سالدیری‌لار، شما‌لی کوره‌دن قایناق‌لانان نوکلئر تهدیدی مانع تؤرتمگی مقصد قویور اولا بیلر. لاکین بیزیم بو موضوعدا اؤنجه لیگیمیز خالقیمیزین امنیتی‌نین." ایفاده‌لرینی ایستیفاده ائتدی.
شما‌لی نوکلئر احتیراصلاریندان ایمتیناع ائتمه‌یه راضی ائتمک اوچون ایکی کوره آراسیندا دیالوقا اساس‌لانان بیر ایستراتژی‌نین قبول ائدیلمه‌سی لازیم اولدوغونون وورغولایان ناظیر هونگ،
"بو آندا تاریخی بیر دؤنمچدییک. یا شما‌لی کوره‌نین نوکلئر سیلاح‌لارا صاحب اولماسی ادعاسینی قبول ائدجگیک یا دا اونلاری بو پیس عادت‌دن وازگئچیره‌جگیک." دئیه دانیشدی.
هونگون بو آچیقلاماسی‌نین آمریکا پرزیدنتی دونالد ترامپین کئچن هفته شما‌لی کوره موضوعسوندا "هر جور واریانتین ماسادا اولدوغونا" دایر ائتدیگی آچیقلاما‌لارین آردیندان گلدیگی ایفاده ائدیلیر.
آمریکا پاسیفیک گوجلری قوموتانی هفته سونو، اوسترالیایا دوغرو حرکت ائتمکده اولان کارل وینسون اوچاق گمی‌سی وظیفه قروپونون سیاحت‌لرینی لغو ائدیب حاضیرلیق و وارلیق گؤسترمک اوچون تدبیر اولاراق کوره سولارینا یؤنلمه‌سی امرینی وئرمیشدی.
آمریکا پرزیدنتی دونالد ترامپ دا، وظیفه قروپونا، 'اولا بیله‌جک هر واریانتا حاضیرلیق‌لی اولمالاری دستورو وئرمیشدی.
| 1,443 | Arab | South-Azerbaijani | azb |
TRT | آذربایجاندا دوزنلنن "کایناتی کشف ائده‌ک"، فوتوگراف یاریشماسی بیرینجی‌لیک اؤدولونو آنادولو آژانسی فوتوگرافچیلارین‌دان علی احسان اؤزتورک قازاندی.
آذربایجان میلی علم‌لر آکادمیسی و آذربایجان فوتوگرافچی‌لار بیرلیگینین تشکیل ائتدیگی یاریشمادا آذربایجان ایله یاناشی، روسیا، تورکیه، ایران و قازاقیستان‌لی فوتوگرافچی‌لارین 100دن آرتیق فوتوگرافی یئر آلدی.
اؤزتورک، "آیا دوغرو" آدلی فوتوگرافی ایله یاریشما‌نین بیرینجیسی اولدو.
درجه‌یه گیرن فوتوگرافلار، آذربایجان میلی علم‌لر آکادمیسی کیتاب‌خاناسیندا سرگیله‌ندی.
| 502 | Arab | South-Azerbaijani | azb |
TRT | هیندوستانین جامو کشمیر بؤلگه سینده باغیمسیز طرفداری دیره نیشچیلر ایله تهلوکه سیزلیک قوه لری آراسیندا قارشیدورما اولوب.
بو بارده " Press Trust of India " :آژانسی معلومات یاییب. معلوماتا گؤره، قارشیدورما نتیجه سینده اوچ باغیمسیز طرفداری دیره نیشچی اؤلدورولوب.
قئید ائدک کی، حادثه Anantnag بولگه سینده باش وئریب.
| 311 | Arab | South-Azerbaijani | azb |
TRT | یئنی نوع کروناویروس اپیدمیسی سببیندن ایندییه‌دک حیاتینی ایتیرنلرین سایی 680 مینی کئچیب. ویروسا یولوخان‌لارین سایی 17 میلیون 666 مین اولوب. دونیادا کروناویروس انفکسیونوندان معالیجه اولونا‌راق ساغالان اینسانلارین سایی ایسه 11 میلیون 57 مینی کئچیب.
46 مین 119 نفرین اؤلومو و 303 مین 181 یولوخما فاکتی ایله اپیدمی‌نین آوروپا‌داکی مرکزی اولان اینگیلتره-ده باش ناظیر بوریس جانسون "کووید-19" یولوخما‌لاری‌نین آرتماسی سببیله 1 آوقوست (بو گون) اعلان ائتمه‌یی پلانلاشدیردیق‌لاری تدبیرلری یومشالتما قراری‌نین 2 هفته تاخیره سالیندیغینی آچیقلاییب.
ایتالیا-دا سون 24 ساعاتدا یئنی نوع کروناویروس‌دان 9 آدام هلاک اولوب. بونونلا دا اؤلکه‌ده اینسان ایتکی‌سی 35 مین 141-ا یوکسلیب. آکتیو خسته‌لرین سایی‌نین 12 مین 422 اولدوغو اؤلکه‌ده سون گونده 379 یئنی حادثه قئیده آلینیب.
ایسپانیا-دا "کووید-19"دان حیاتینی ایتیرنلرین سایی سون 7 گونده 12 آرتا‌راق 28 مین 445-ا چاتیب. سون 24 ساعات‌داکی معلومات‌لارا گؤره، 525 یئنی حادثه‌نین آشکارلاندیغی اؤلکه‌ده ویروسا یولوخان‌لارین سایی 288 مین 522 نفره چاتیب.
پورتوقالیادا سون بیر گونده "کووید-19"دان 8 نفر اؤلوب. بونونلا دا اؤلکه‌ده اؤلن‌لرین سایی 1 735-ا یوکسلیب. 204 یئنی یولوخما فاکتی‌نین آشکارلاندیغی اؤلکه‌ده ویروسا یولوخان‌لارین سایی 51 مین 72 نفر اولوب.
قازاخیستان-دا اؤتن گون 1289 نفر کروناویروسا یولوخما فاکتی قئیده آلینیب.
ایندییه‌دک اؤلکه‌ده عمومی‌لیکده 90 مین 367 نفرین کروناویروس انفکسیونونا یولوخماسی فاکتی معین ائدیلیب.
قازاخیستان پرزیدنتی قاسم جومارت توقایئو دؤولت کمیسیونونا کروناویروسون یاییلماسینا قارشی قرنطینه تدبیرلرینین داها ایکی هفته اوزادیلماسی باره‌ده گؤستریش وئریب.
مکزیک-ده کروناویروس‌دان اؤلن‌لرین سایی 46 مین 688 نفره چاتیب.
ایندییه‌دک اؤلکه‌ده عمومی‌لیکده 424 مین 637 نفرین کروناویروس انفکسیونونا یولوخماسی فاکتی معین ائدیلیب
معلوماتا گؤره، اؤلکه‌ده ویروسا یولوخموش 278 مین 618 خسته ایسه ساغالیب.
امریکا-دا کروناویروس انفکسیونوندان اؤلن‌لرین سایی 152 مین نفری کئچیب.
اؤلکه‌ده ویروس قوربان‌لاری‌نین سایی 152 مین 922 نفردیر.
ایندییه‌دک اؤلکه‌ده عمومی‌لیکده 4 میلیون 541 مین016 نفرین کروناویروس انفکسیونونا یولوخماسی فاکتی معین ائدیلیب، معالیجه آلان 2،24 میلیون آمریکا‌لی ساغالیب.
قئید ائده کی، امریکا هم "کووید-19" انفکسیونونا یولوخما، هم ده اؤلوم حال‌لاری‌نین سایینا گؤره دونیادا بیرینجی یئرده‌دیر.
| 2,150 | Arab | South-Azerbaijani | azb |
TRT | خاریجی ایشلر باخانی مؤولود چاووش‌اوغلو،
"(دوهوک‌دا سالدیری) تۆرک سلاحلی گۆجلریندن آلدیغیمیز بیلگییه گؤره، مولکی شخصلره قارشی هر هانسی بیر سالدیریمیز اولمامیشدیر.
"ت‌رت خبر"ین قوناغی اولان چاووش‌اوغلو بورادا وئردیگی آچیقلامادا، تۆرکیه‌نین هئچ واخت مولکی شخصلره قارشی بیر سالدیری گئرچکلشدیرمه‌دیگینی بیلدیررک،
"اولوسلارآراسی حقوقا اویغون اولاراق ترورلا موباریزه‌میزی داوام ائتدیریریک. تۆرک سلاحلی گۆجلریندن آلدیغیمیز معلوماتا گؤره، مولکی شخصلره سالدیری میز اولمامیشدیر. بیزیم هدفیمیز سوریهدهکی ترور هؤرگوتلری اولموشدور. عراق‌دا دا بو گۆنه قدر همیشه ترور هؤرگوتلرینه قارشی اولموشدور" دئدی.
"ترور هؤرگوتلرینین گئرچکلشدیردیگینی دوشوندوگوموز بو خائنجه سالدیری نتیجه‌سینده عراق مقاملاری ایله امکداشلیق ائده‌بیله‌جگیمیزی ده آچیقلادیق" دئین چاووش‌اوغلو:
"بیر داها بوردان وورغولاماق ایسته‌ردیک. بو سیس پرده‌سی قالدیریلمادان تۆرکیه‌یه قارشی ایر‌لی سوروله‌ن اتهاملاری رد ائدیریک. تۆرکیه‌یه یؤنه‌لیک هم یئتکیلی، هم ده یئتکیسیز وئریلن آچیقلامالاری دا رد ائدیریک" ایفاده‌لرینی ایشلتدی.
| 973 | Arab | South-Azerbaijani | azb |
TRT | ایرانین ۸.جی جمهورباشقانی ابراهیم رئیسی، آمریکانین ایرانا قارشی تحریملرینی لغو ائتمک اوچون چالیشاجاقلارینی، آنجاق اقتصادی شرطلره باغلامایاجاقلارینی سؤیله‌دی.
بو گون باشکند تهران‌دا تشکیل ائدیله‌ن مراسیمده، حؤکمونو ایران لیدئری علی خامنه‌ای‌دن آلان رئیسی، دانیشماسین‌دا اؤلکه‌ده‌کی پروبلئملره توخوندو.
خالقین داها چوخ اقتصاد، ایش‌سیزلیک و ائو یئترسیزلیگین‌دن شیکایتلندیگینی و یئنی حکومتدن دییشیک‌لیک گؤزلدیکلرینی ایفاده ائدن رئیسی، "خالق، یئنی حکومتین عدالتین تطبیق ائدیلمه‌سینی، فسادا قارشی مبارزه آپاریلماسینی و سالم اولمایان اداری ایلیشکیلره سون قویولماسینی ایسته‌ییر. تحریملرین آرادان قالدیریلماسی اوچون چالیشاجاغیق، اما اینسانلارین سوفره‌سینی و اقتصادی شرطه باغلامایاجاغیق. اجنبیلرین ایراده‌سینه آسیلی اولمایاجاغیق" دئدی.
آگوستون بئشینده ایران مجلسین‌ده یئرلی و خاریجی قوناقلارین ایشتیراکی ایله گئچیریله‌جک آند ایچمه مراسیمین‌دن سونرا رئیسی رسماً ایرانین ۸.جی جمهورباشقانی اولاراق وظیفه‌سینه باشلایاجاق.
| 913 | Arab | South-Azerbaijani | azb |
TRT | ایتالیانین باتیسینداکی ساردونیا آداسینا گمی ایله گئتمه‌یه چالیشان بیر قروپ کؤچکون‌دن ۱ی اؤلو تاپیلارکن، ۹ نفرین ایتکین اولدوغو آچیقلاندی.
ایتالیا خبر آژانسیینین ساردونیا آداسین‌داکی سن آنتیوکو لیمان ایداره‌سی مقاملارینا دایاندیراراق وئردیگی خبرده، ساحل گوونلیک قروپلارینین گمی‌ده ۳ کؤچکون تاپدیغی و دنیزدن ده ۱ نفرین جسدینی چیخاردیغی بیلدیریلدی.
قورتاریلان ۳ کؤچکونون وئردیکلری ایفاده‌لرده، یولا ۱۳ نفر چیخدیقلارینی و گمینین پوزولماسینین آردیندان بعضیلرینین دنیزه آتیلدغینی سؤیلدیکلری قید ائدیلدی.
ساحل گوونلیک قروپلارینین ایتکینلری آختاریش ایشلرینی داوام ائتدیردیکلری بیلدیریلدی.
ایتالیایا چاتماغا چالیشان کؤچکونلرین الجزایرلی اولدوقلاری ایفاده ائدیلدی.
| 658 | Arab | South-Azerbaijani | azb |
TRT | بو گون آوروپا لیگینده پلی-اوف مرحله‌سی‌نین پوشکو آتیلدی.
سوئیس-ین نیون شهرینده کئچیریلن پوشکاتمادا 44 تیم ایشتیراک ائدیب. بون‌لاردان 15-ی شامپیونلار لیگی‌نین 3-جو ال مه لر مرحله‌سینده موباریزنی دایان‌دیران‌لار، دیگر 29-و ایسه یورو لیگنین 3-جو اله مه لر مرحله‌سینی آدلایان‌لاردیر.
تورکیه تمثیلچی‌سی "فنرباخچا" قروپ مرحله‌سی اوغروندا موباریزه‌ده مقدونیه نین "واردار" کلوبو ایله قارشی‌لاشا‌جاق.
قئید ائدک کی، پلی-اوف-ون ایلک اویون‌لاری آوقوستون 17-ده، جاواب موسابیقه لری 24-ده کئچیریله‌جک.
| 487 | Arab | South-Azerbaijani | azb |
TRT | جمهور باشقانی رجب طیب اردوغان قوزیی قیبریس تورک جمهوریتی‌نین باش ناظیری ارسین تاتاری قبول ائدیب.
جمهور باشقانی اردوغان آوقوستون 5-ده گونورتا‌دان سونرا ایستانبول‌داکی وحیدالدین قصرینده قوزیی قیبریس تورک جمهوریتی‌نین باش ناظیری ارسین تاتاری قبول ائدیب.
ایجلاسدا جمهور باشقانی معاوینی فواد اوختای دا ایشتیراک ائدیب.
مطبوعاتا قاپالی کئچیریلن گؤروش بیر ساعات یاریمدان چوخ داوام ائدیب.
| 381 | Arab | South-Azerbaijani | azb |
TRT | تورکیه-ده سون 24 ساعات عرضینده داها 99 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده اؤز تویتر صحیفه‌سینده تورکیه-نین ساغلیق ناظیری فخرالدین قوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 2 مین 805 نفره چاتیب.
اونون سؤزلرینه گؤره، اؤلکه‌ده 2 مین 357 یئنی یولوخما حالی قئیده آلینیب، یولوخان‌لارین عمومی سایی 110 مین 130 نفره چاتیب.
ناظیر علاوه ائدیب کی، اؤتن گون عرضینده 3 مین 558 نفر ساغالیب، ساغالان‌لارین عمومی سایی 29 140 نفر تشکیل ائدیر.
| 489 | Arab | South-Azerbaijani | azb |
TRT | تورکیه اؤز تورپاقلارینداکی سدلرین قوم و توز فیرتینالارینا سبب اولدوغو ایله باغلی ادعالارین بیلیمسللیکدن اوزاق اولدوغونو بیلدیردی.
خاریجی ایشلر باخانلیغی سؤزچوسو تانژو بیلگیچ، ایرانین "تورک سدلرینین توز و قوم فیرتیناسینا سبب اولور" آچیقلامالارینا جاواب وئردی. آچیقلاماسیندا،
"ایران‌دا سون دؤنمده باش وئره‌ن قوم و توز فیرتینالارینین یاراتدیغی ائکولوژیک پروبلئملره، باشکند تهران‌دا پیک حده چاتان هاوا چیرکله‌نمه‌سینه تیکدیگیمیز سدلرین سبب اولدوغونا دایر ادعالارا، ایران مئدیاسیندا گئنیش یئر وئریلمکده، بو مؤوضوع سیاستچیلر طرفیندن ده گوندمه گتیریلمکده‌دیر" دئین تانژو بیلگیچ،
"تورکیه‌ده‌کی سدلرین جغرافیامیزدا قوم و توز فیرتینالارینا سبب اولدوغو ادعالاری بیلیمسللیکدن اوزاقدیر. قوم و توز فیرتینالاری بؤیوک اؤلچوده طبیعی بیر حادثه‌دیر و بو هر کس طرفیندن قبول ائدیلیمکده‌دیر.
تورکیه و ایرانا تأثیر ائدن قوم و توز فیرتینالارینین اساس سببی، دونیانینداکی ان اؤنملی ایکی توز قایناغی اولان آفریقا و اورتادوغو قایناقلی چؤل توزلاریدیر. اصلینده، بو فیرتینالاری ایقلیم دییشیکلیگینین سبب اولدوغو اراضی تخریباتی، اورمانسیزلاشدیرما، چؤللشمه و قوراقلیق دا آرتیرماقدادیر" ایفاده‌لرینی ایشلتدی.
بیلگیچ،
"اؤلکه‌میز ایندیه دک سولارینین داوامیندا آشاغیلاردا اولان اؤلکه‌لرین احتیاجلارینی دقته آلان و اولوسلارآراسی حقوقا سایغیلی بیر آنلاییشلا حرکت ائتمیش، گلهجکده ده بو آنلاییشلا حرکت ائتمه‌یه داوام ائد‌جک. تورکیه بو مسئله‌ده ایرانلا ایسته‌نیله‌ن راسیونال و بیلینسل هر جور امکداشلیغا آچیقدیر" دگرلندیرمه‌سینی دیله گتیردی.
| 1,402 | Arab | South-Azerbaijani | azb |
TRT | تورکیه-یه کئچن ایل و جاری ایلین ایلک ایکی آییندا 17 میلیون 18 مین 964 توریست گلدی.
مدنیت و توریزم ناظیرلیگی‌نین توریزم ایستاتیستیکلرینه گؤره، تورکیه-یه 2020-جی ایلده گلن اؤلکه خاریجی زیارتچی سایی 15 میلیون 971 مین 201 اولوب.
توریست‌لرین 12،7 میلیونونو خاریجی، 3،2 میلیونونو "خاریجده یاشایان وطنداش‌لار" تشکیل ائدیب.
سرحد-منطقه‌سیندن گیریش و چیخیش ایستاتیستیکلرینه گؤره، تورکیه 2021-جی ایلین ژانویه آییندا 509 مین 787 ، فوریه آییندا 537 مین 976 خاریجی توریست قبول ائدیب.
تورکیه-یه ان چوخ توریست گؤندرن اؤلکه 2 میلیون 128 مین 758 نفر ایله روسیا اولوب.
روسیانی 1 میلیون 242 مین 961 توریست ایله بولقاریستان و 1 میلیون 118 مین 932 نفرله آلمانیا ایزله‌ییب.
آلمانیان‌دان سونرا اوکراینا، اینگیلتره، گورجوستان، عراق، ایران، فرانسا و هوللاندیا یئر آلیب.
| 747 | Arab | South-Azerbaijani | azb |
TRT | امریکانین پرزیدنتی جو بایدن حکومتی 11 سپتامبر ترور هوجوم‌لاری ایله علاقه‌دار سندلرین یئنیدن نظردن کئچیریله‌جگینی و امریکا حکومتینین گیزلی ساخلادیغی سندلرین قوربان‌لارین عائله لریله پایلاشیلاجاغینی آچیقلادی.
امریکا عدالت ناظیرلیگی 11 سپتامبر قوربان‌لاری‌نین عائله‌لرینه هوجوم‌لارلا باغلی داها چوخ معلومات وئریله‌جگینی بیلدیریب.
خاطیرلاداق کی، 11 سپتامبر ترور هوجوم‌لاری‌نین قوربان‌لاری‌نین عائله‌لری کئچن هفته امریکا پرزیدنتینه مکتوب گؤندره‌رک هوجوم‌لارا دایر بعضی سندلرین گیزلی ساخلانیلماغا داوام ائدجگی تقدیرده جو بادن‌دن بو ایل 20-جی ایلدؤنومو مراسیم‌لرینه گلمه‌مه‌سینی ایسته‌ییب‌لر.
امریکا حکومتی سعودی عربیستانی حکومتینین هوجوم‌لارداکی رولو ایله باغلی سندلری گیزلتمکله تنقید اولونور. قوربان‌لارین عائله‌لریندن یوزلرله آدام رهبرلیک‌دن آچیقلاما طلب ائدیر.
سعودی عربیستانی 11 سپتامبر هوجوم‌لاریندا رولو اولمادیغینی بیلدیریر.
آغ ائودن ائدیلن شرحده یازی‌لانا گؤره، "حکومت قانون چرچیوهسینده ماکسیموم درجه‌ده شفاف‌لیغی تامین ائتمکده قرارلی‌دیر.
جو بایدن عدالت ناظیرلیگی‌نین امریکا حکومتینین بوندان اول گیزلی ساخلادیغی سندلری یئنیدن نظردن کئچیرمه و قوربان‌لارین عائله لریله پایلاشما ایله باغلی آددیمینی مثبت قارشیلاییب".
قئید ائدک کی، امریکادا 11 سپتامبر 2001-جی ایل ترور هوجوم‌لاریندا 4 یولجو اوچاغی قاچیریلیب، اونلاردان ایکیسی اکیز قولله‌لره چارپیلیب، بیری پایتاخت واشینگتن-دا پنتاگونو هدف آلارکن، دؤردونجو اوچاق ایسه اف-16-لار طرفیندن پنسیلوانیا چؤلونده سالینیب. طیاره هوجوم‌لاری نتیجه‌سینده تخمینن 3 مین نفر حیاتینی ایتیریب.
| 1,432 | Arab | South-Azerbaijani | azb |
TRT | آلمانیادا پاسپورتو اوغورلانان تورکیه بؤیوک میلت مجلیسی باشقان وکیلی عایشه نور باغچاقاپیلی‌نین، هاوا لیمانیندا ساخلانیلماسی‌نین آردیندان، آلمانیانین آنکارا ائلچیسی مارتین اردمان خاریجی ایشلر باخانلیغینا چاغیریلا‌راق تورکیه‌نین تپکیسی دیله گتیریلدی.
ادمان، مستشار یاردیمچیسی سویه‌سینده قبول ائدیلدی.
پاسپورتو اوغورلانان باغچاقاپیلی، تورکیه‌یه دؤنمک اوچون گئچیجی پاسپورت چیخارتمیشدی.
آنجاق آلمان پلیسی، گئچیجی پاساپورتوندا پروبلئم اولدوغو ایفاده ائده‌رک، باغچاقاپیلی و یانینداکیلاری هاوالیمانیندا ساخلامیشدی.
پرزیدنت رجب طیب اردوغان بو داورانیشا تپکی گؤسترمیش؛
"سن تروریستی آلیرسان اؤلکه‌نه قوناق ائدیرسن. اما بو اؤلکه‌نین مجلس باشقان کؤمکچی‌سینی و هیاتینی اورادا قاپیدا ساعات‌لارلا گؤزلدیرسن. ایندی بونلارا عینی‌سینی ائتمک لازیم دئییل می؟ اوندان سونرا اردوغان اولور دیکتاتور. یا سن منیم مجلس باشقان یاردیمچیما بو جور بیر یانلیشی ائدرسن منیم بونا عینیسیله قارشیلیق وئرمم لازیم‌دیر. بیر دفعه بوتون بو پرسنله گره‌گینی ائتمه‌دیگین مدتجه تورکیه ده بونا مثلی ایله قارشیلیق وئرمک مجبوریتینده‌دیر" دئمیشدی.
| 1,001 | Arab | South-Azerbaijani | azb |
TRT | آنکارا دؤولت اوپرا و باله سپتامبرین 9-دا گئجه اوپرا صحنه‌سینده "ناپولی گئجه کنسرت" پروقرامی ایله مؤوسومه ایستارت وئریب.
تئنورلار باریش یانچ، فاتح کایهان، اوکان باشئل، آردا دوغان و مهمت کاویلین ایشتیراک ائتدیگی کنسرت پروقرامیندا پیانوچو هانده اوچار صنعتچی لری موشاییت ائدیب.
کنسرت پروقرامی اوپرا صحنه سینده یئنی نوع کروناویروس (کووید-19) اپیدمیسی سببیله سوسیال فاصله و تمیزلیک قایدا‌لارینا رعایت ائده‌رک اوپرا صحنه‌سینده کئچیریلیب، یئر توتومونون اوچده بیریندن ایستیفاده ائدیلیب.
تدبیر صنعت‌سئورلر طرفیندن رغبتله قارشیلانیب.
| 524 | Arab | South-Azerbaijani | azb |
TRT | 2014-2015 -ده یاری‌سی 60 یاش‌دان بؤیوک اولماقلا 18 مین نفرین اؤلومونه سبب اولان H3N2 ویروسونون یاییلدیغی و بو ایلده ده بنزر تأثیر یاراداجاغی احتیمالی‌نین اولدوغو قئید ائدیلیر.
فرانسانین لیون شهرینده، سون بیر آیدا، علیل‌لر ائوینده قالان‌لاردان 13-و آنفولانزا سببیله حیاتینی ایتیردی.
فرانسا ساغلیق ناظیری ماریسول تووراینه،آنفولانزا اپیدمیسی گئده‌رک یاییلدیغینی و حاضیردا اؤلکه‌ده 850 خسته‌خانا‌دان 142-نین چتین وضعیت اولدوغونو آچیقلادی.
اپیدمی سبب ایله اولکه‌ده‌کی بوتون خسته خانالاردان عاجیل سرویس لرینی حاضیرلامالارینی و یاتاقلارینی بوش توتمالارینی ایسته‌ین توراینه خسته خانالار ایله یاناشی ساغلیق پرسنل‌ینین ده حاضیرلیکلی اولماسینین واجیب لیگینی قئید ائتدی.
اسپانیادا دا سون بیر آیدا، آنفولانزا ویروسونا یولوخان 12 نفر حیاتینی ایتیردی.
ساغلیق ناظیرلیگی سالقینین سرعتله یاییلدیغینی بیلدیردی.
| 794 | Arab | South-Azerbaijani | azb |
TRT | ژوئیه نین 19-دا فوتبول عذره تورکیه شامپیوناتی‌نین 33-جو تورونون ایکینجی گون قارشیلاشماسیندا "باشاکشهر" دوغما میداندا "کایسری سپور"و قبول ائدیب.
ماراق‌لی کئچن قارشیلاشما میدان صاحب‌لری‌نین مینیموم حسابلی غلبه‌سی ایله باشا چاتیب. اویوندا یگانه قولو 19-جو دقیقه‌ده ایستانبول کلوبونون یاریم مودافیچی‌سی محمود تکدمیر ووروب.
بو غلبه سایه‌سینده امتیاز‌لاری‌نین سایینی 69-ا چاتدیران "باشاکشهر" کلوبو تورکیه سوپرلیگی‌نین سونونا بیر تور قالمیش شامپیون اعلان ائدیلیب. سوپرلیگانین 2016-2017 و 2018-2019-جو ایل مؤوسوم‌لرینده ایکینجی یئری توتان ایستانبول تمثیلچی‌سی تاریخینده ایلک شامپیون‌لوغونو قازانیب.
"باشاکشهر" عینی زاماندا "قالاتاسارای" (22 دفعه)، "فنرباخچا" (19)، "بشیکتاش" (15)، "ترابزونسپور" (6) و "بورساسپور"دان (1) سونرا تورکیه-ده قیزیل مدال‌لاری قازانان 6-جی کلوب اولوب.
"کونیاسپور"ا 3:4 حسابی ایله اودوزان "ترابزونسپور" گوموش مدال شانسینی دا تهلوکه‌یه آتیب. "سیواس سپور"لا "بشیکتاش" ایسه اؤز مئیدانیندا غلبه قازانیب. خصوصاً ده، "بشیکتاش" ایستانبول دربی‌سینده "فنرباغچا"نی 2:0 حسابی ایله مغلوب ائدیب. ایلک "4-لوک"دکی تیملر دقیق‌لشسه ده، 2-3-جو یئرلری کیم‌لرین توتاجاغی سون توردا معین‌لشه‌جک.
دوغما میدانیندا "آلانیاسپور"ا مغلوب اولان "آنکاراگوجو" ایسه سوپر لیگی ترک ائدن ایلک کلوب اولوب.
تورکیه شامپپیوناتیندا حاضیردا "باشاکشهر" 69 امتیازلا تورنیر جدو‌لی‌نین لیدری‌دیر. "ترابزونسپور" 62 امتیازلا ایکینجی‌دیر. "سیواس سپور" 60 امتیازلا اوچونجو، "بشیکتاش" کلوبو ایسه 59 امتیازلا دؤردونجو پیلله‌ده قرارلاشیب. سونراکی یئرلرده "قالاتاسارای" (55 امتیاز)، "آلانیاسپور" (54 امتیاز)، "فنرباغچا" (50 امتیاز) و دیگر تیملر گلیر. تورنیرین سونونجو پیلله‌لرینده ایسه "یئنی مالاتیاسپور" (32 امتیاز)، "کایسری سپور" (32 امتیاز) و "آنکاراگوجو" (29 امتیاز) کلوب‌لاری یئر آلیب‌لار.
| 1,660 | Arab | South-Azerbaijani | azb |
TRT | قازاقیستانین، ایل سونونا قدر اؤزبکیستانا ۱ میلیارد کیلووات ساعات الکتریک صادر ائتمه‌گی پلانلاشدیردیغی بیلدیریلدی.
قازاقیستان رسمی خبر آژانسی کازینفورم‌دا یئر آلان خبره گؤره، قازاقیستانین الکتریک انرژی‌سی شیرکتی کئگوکون یؤنتیم قورولو باشقانی باکیتجان کاجیئو، ژورنالیستلره وئردیگی آچیقلامادا، بو ایل اؤلکه تاریخینده ایلک دفعه اؤزبکیستانا الکتریک انرژی‌سی صادر ائتمک اوزره آنلاشدیقلارینی بیلدیردی.
کاجیئو، "ایندییه قدر اؤزبکیستانا ۵۰۰ میلیون کیلووات ساعات الکتریک ائنرژی‌سی صادر ائتدیک. ایل سونونا قدر ۱ میلیارد کیلووات ساعات دولاییندا وئرمه‌گی پلانلاشدیریریق" دئدی.
باکیتجان کاجیئو، صادرات اوچون تعین ائدیلن الکتریک انرژی‌سی مقدارینین آشیلماسی حالین‌دا الکتریک انرژی‌سی یوکو آزالتما اتوماسیونونون دؤوره‌یه آلیناجاغینی دا سؤیله‌دی.
| 730 | Arab | South-Azerbaijani | azb |
TRT | آوروپا بیرلیگی تورک یئتکیلیلری رفرندوملا قبول ائدیلن آنایاسا دییشیکلیگینین اجرا ائدیلمه سینده مومکون اولان ان گنیش احاته لی راضی‌لیغی تطبیق ائتمه‌یه چاغیردی.
آوروپا کمیسیونونون صدری ژان کلود یانکر، آورپا بیرلیگی نین خاریجی علاقه‌لر و گوونلیک سیاستی عذره آلی نماینده‌سی فدریکا موگرینی ایله قورومون قونشولوق و گئنیشلنمه مسئله‌لری عذره مسئولو ژوهانس هاهن رفرندومون نتیجه‌سیله علاقه‌لی اورتاق بیانات ورئردیلر.
بیاناتدا بیلدیریلدی کی، آنایاسا دییشیک‌لیگی و خصوصیله ده فاکتیکی اولاراق تطبیقی تورکیه‌نین آوروپا بیرلیگینه عضو اولماق اوچون نامیزد بیر اؤلکه و آوروپا شوراسی عضوو مسئولیت‌لری ایشیغیندا دیرلن‌دیریله‌جک.
رفرندومون بیر-بیرینه یاخین نتیجه‌سی و آنایاسا دییشیکلیگینین اطراف‌لی شکیلده نتیجه‌لرینه نظر سالا‌راق، تورک یئتکیلیلری بو دییشیک‌لیگی حیاتا کئچیرمکده مومکون اولان ان گنیش میقیاس‌لی راضیلیغا اوز توتماغا دعوت ائدیریک.
آمریکا ایسه رفرندومو یاخیندان ایزلدیگینی، اما هله بیر دیرلندیرمه اورتایا قویمایاجاغینی بیلدیردی.
| 926 | Arab | South-Azerbaijani | azb |
TRT | آمریکادا ائوسیز بیر انسان، کوچه‌ده تاپدیغی ۱۰ مین دولارین اوزرینده بیر چکی صاحبینه چاتدیرینجا، حیاتینی دییشدیره‌جک بیر سورپریزله اؤدوللندیریلدی.
کنتیکت ایالتین‌ده، کوچه‌ده تاپدیغی چکی صاحبینه چاتدیران ائلمر آلوارز، چکین صاحبی ایش قادینی روبرتا حوسکی طرفیندن ائوله اؤدوللندیریلدی.
چکی ایتیردیگینی ائلمر آلوارز ائدیلن تلفنلا اؤیرنن حوسکی، آلوارزین ائوسیز اولدوغونو اؤیرنینجه فیسبوکدان اونا تشکر ائتدیگی بیر ویدئو یایینلادی.
ویدئو مینلرجه دفعه باخیلدی.
گئچمیش‌ده اؤزونون ده بیر دؤنم ائوسیز یاشاماق مجبوریتینده قالدیغینی سؤیله‌یه‌ن روبرتا حوسکی،
"منه ده حیاتی‌می دوزلتمه‌ییم اوچون بیری کؤمک ائتمیشدی. او اوزده‌ن ائلمرین هم ایش صاحبی اولماسی اوچون ائگیتیم ساغلایاجاغام و بو قیش سویوق‌دا قالما قورخوسو یاشامایاجاق. آرتیق اونون بیر ائوی وار" دئدی.
ائلمر آلوارز، اؤدول‌دن چوخ حوسکی‌نین بو تشکرونون چوخ دیرلی اولدوغونو سؤیله‌دی.
| 824 | Arab | South-Azerbaijani | azb |
TRT | تورکیه‌نین ان گؤزل، ان تمیز چیمرلیک‌لری‌نین یئرلشدیگی اژه بؤلگه‌سی‌نین اؤنملی توریزم مرکزلرین‌دن کوشاآداسی و دیدیم ساحل‌لرینده رامازان بایرامی تعطیلی نین باشا چاتماسینا باخمایا‌راق هله ده چوخلو اینسان وار.
کوشاآداسیندا یئرلی و خاریجی توریست‌لر، "قادین‌لار چیمرلیگی” باشدا اولماقلا "میللی پارک"، "سئوگی" و "کوشتور" کیمی چیمرلیک‌لره آخیشیب. توریزم مرکزینده خیلی سایدا سو پارکی دا دقت مرکزینده اولوب.
کوشاآداسی توریزم تبلیغات وقفی‌نین صدری بولند ایلباهارین آنادولو خبرلر آگئنت‌لیگینه وئردیگی معلوماتا گؤره، 9 گونلوک رامازان بایرامی تعطیلینده قصبه‌ده گؤزلنیلمه‌ین توریست آخینی اولوب.
تعطیل‌‌دن سونرا دا فعاللیغین داوام ائتمه‌سی‌نین ممنونیت دوغوردویونو بیلدیرن ایلباهار دئییب کی، خصوصیله هفته ایچی اولماسینا باخمایا‌راق ساحل‌لرده‌کی فعالیق بیزی ممنون ائدیر. سیاحت گمی‌لری‌نین سایی‌نین آرتماسی دا قصبه‌یه اقتصادی دستک تامین ائدیر. یئرلی و خاریجی توریست‌لری خوشبخت ائتمک اوچون الیمیزدن گلنی یئرینه یئتیریریک.
دیگر طرفدن دیدیم قصبه‌سینده ده بایرام‌دان سونرا فعال‌لیق موشاهیده ائدیلیب. قصبه‌نین اؤنملی چیمرلیک‌لرین‌دن "آلتینکوم" ساحلی یئرلی و خاریجی توریست‌لرله دولوب.
| 1,060 | Arab | South-Azerbaijani | azb |
TRT | تورکیه‌نین بمت-دکی دایمی نماینده‌سی فریدون سینیرلی اوغلو بمت تهلوکه‌سیزلیک شوراسیندا عفرین بؤلگه‌سینده حیاتا کئچیریلن "زیتون دالی" عملیاتینی ایضاح ائتدی.
تورکیه‌نین بمت-دکی دایمی نماینده‌سی فریدون سینیرلی اوغلو بمت تهلوکه‌سیزلیک شوراسیندا فیلیسطین مسئله‌سی داخیل اورتا دوغوداکی وضعیتین موذاکیره اولوندوغو ایجلاسدا ایسلام امکداشلیغی تشکیلاتی نوبتی صدری اولان تورکیه آدیندان چیخیش ائتدی.
سوریه-ده کی حادثه‌لره توخونان سینیرلی اوغلو تورکیه‌نین بو اؤلکه‌دکی بحرانا سیاسی حل تاپیلماسی باره‌ده جهدلرینی داوام ائتدیردیگینی خاطیرلاتدی، آستانا و سوچی‌دکی دانیشیقلارین ژنو پروسئسینی "دستکله‌ین و تاماملایان" پلاتفورما‌لار اولدوغونو وورغولادی.
ترورا سون قویولماسی و سوریه-نی ثابت‌لیگه قوووشدورما هدف‌لرینه چاتیلماسی‌نین ساده‌جه اوزون مدت‌لی ایستراتژی ایله مومکون اولاجاغینی قئید ائدن سینیرلی اوغلو تورکیه‌نین ترورلا موباریزه‌ده قطعیت لی موضعینی داوام ائتدیردیگینی ده دیله گتیردی.
"تورکیه‌نین سوریه-نین قوزیی – باتی سیندا عفرین بؤلگه‌سینده باشلاتدیغی "زیتون دالی" عملیاتی بمت کنوانسیونونون 51-جی مادده‌سینده یئر آلان اؤزونومودافعه حقوقو چرچیوهسینده، سوریه-نین اراضی بوتؤو‌لوگونه حؤرمتله ایجرا ائدیلیر. حرکاتین پلانلاشدیرما و ایجراسیندا یالنیز تروریستلر و بونلارا عاید سیغینا‌جاق، موضع، سلاح انبارلاری و حربی آوا‌دان‌لیق هدف گؤتورمکده اولوب، سیراوی وطنداشلارین ضرر گؤرمه‌مه‌سی اوچون هر جور دقت و حساسلیق گؤستریلیر"-دئیه سینیرلی اوغلو وورغولادی.
امریکانین قودسو ایسرائیل-ین پایتاختی کیمی تانیما و سفیرلیگینی بو شهره کؤچورمه قراری ایله اولوسلار آراسی حقوق قایدا‌لارینی تاپدالادیغینی، بمت اساس‌لاری و علاقه‌لی قرارلارلا اوست-اوسته دوشمه دیگینی بیلدیرن فریدون سینیرلی اوغلو بو قرارلا همین زاماندا فیلیسطین خالقینین تاریخی، قانونی و اساس حاق‌لار ایله گلوبال دیرلرین گؤزدن یاییندیریلدیغینی دا دیله گتیردی.
بوتون اؤلکه‌لری بو قراری تانیماق و دستکلمک‌دن ایمتینا ائتمه‌یه چاغیران سینیرلی اوغلو اوچ سماوی دین اوچون ده مقدس اولان قودسون تاریخی ایستاتوسونون قورونماسی‌نین اولوسلار آراسی ایجتیمایتین مسئولیتینده اولدوغونو وورغولادی.
| 1,914 | Arab | South-Azerbaijani | azb |
TRT | تورکیه‌نین اصلاحاتلارلا گوجلندیردیی اقتصادی تمللری و بانک سیستمی، فتح‌الله‌چی ترور هؤرگوتونون ۱۵ جولای‌دا چئوریبیش گیریشیمینین منفی ائتکیلرینه قارشی بؤیوک دیرنج گؤستردی.
مرکزی لندن‌ده اولان اولوسلارآراسی مالیه متخصصلری ده تورک اقتصادین‌داکی گوجلو ماکرواقتصادی گؤسترگه‌لره دقت چکیر.
آنادولو آژانسینین سواللارینی جاوابلایان نومورا اورتا و دوغو آوروپا، اورتا دوغو و آفریقا بؤلگه‌سی استراتژیستی تیموتی آش، چئوریبیش گیریشیمینین باشاریسز اولماسینین آردیندان باتیلی تشکیلاتلارین داوام‌لی ریسکلره دقت چکمه‌سینین معناسیز اولدوغونو ایفاده ائتدی.
آش، ۱۹۹۹.جو ایلده‌ن بری تعقیب ائتدیی تورک اقتصادینین ماکرو تمللرینین سون درجه ساغلام اولدوغونو وورغولادی.
لوندون کاپیتال گرووپ ایستراتژیستی ایپک اؤزکاردشکایا دا،
"اگر چئوریبیش گیریشیمی اوغورلو اولسایدی بورسانین یانیندا تورک لیرا‌سی جدی بیر ساتیش باسقیسینا معروض قالا بیلردی. اؤدنیش دنگه‌سینده بیر بحران سناریوسو اورتایا چیخا بیلردی. آچیقجاسی اوزون ایللر تعمیر ائدیلمه‌سی چتین بیر زیانا یول آچا بیلردی. تورکییه بئله بیر فلاکتدن دؤندو" دئدی.
تی‌دی سکوریتیس اینکیشاف ائدن بازارلار استراتژیستی کریستیان ماگیو ایسه،
"اگر چئوریبیش باشاریلی اولسایدی بو تورکیه‌نی بؤیوک بیر بیلینمزلیگه سوروکلردی" دئدی.
| 1,135 | Arab | South-Azerbaijani | azb |
TRT | تورک سریال‌لاری، اورتادوغو و صابون اوپرالاری ایله مشهور لاتین آمریکا اؤلکهلرینین آردیندان، اوزاق دوغو بازارینا دا آچیلیر.
تورک سریال‌لاری، مدنیت و توریزم باخانلیغی و ایستانبول تیجارت مجلسی امکداش‌لیغیندا 17.جی‌سی 6-9 دسامبردا سینگاپوردا گئچیریله‌جک و 5 مین‌دن چوخ حرفه‌ای قاتیلیمچیسییلا اوزاق‌دوغونون ان بؤیوک سرگیلریندن اولان آسیا تی‌وی فورومدا بوی گؤستره‌جک.
تورک دیزی سئکتورو اوچون یئنی بیر لیمان اولان آسیا تی‌وی فورومو سینگاپوردا، ایلک دفعه تورکیه غرفه‌سی آچیلا‌راق تورک دیزی یاپیمچیلارینا اثرلری‌نین تانیتیمی و ساتیشی اوچون ایمکان تامین ائدیله‌جک. آیریجا خاریجی سرمایچی‌لره طبیعی فیلم مکانی تورکیه‌نین، فیلم چکیلیش مکان‌لاری تانیدیلا‌جاق.
آمریکانین آردیندان "دونیادا ان چوخ دیزی صادر ائدن 2.جی اؤلکه" قونومونداکی تورکیه‌ده دیزی سئکتورو، "مین بیر گئجه "، " فاطماگولون سوچو نه"، " ازل"، " قارا پارا عشق"، "سیلا "، "یاپراق دؤکومو"، "عشق ممنوع" کیمی بیر چوخ سریاللا اؤلکه‌یه میلیون دلارلار قازاندیرماغا داوام ائدیر.
تورک جمهوریتلرییله 2001ده باشلاییب بالکان‌لار، اورتادوغو و لاتین آمریکا کیمی بؤلگه‌لرده بؤیوک گئنیشلمه گؤسترن تورکیه‌نین دیزی فیلم صادراتینا باغلی رقم 2014 سونوندا 200 میلیون دولارکن، گئچن ایل 250 میلیون دلارا یوکسلدی. بو ایل ایسه دیزی صادراتین‌دان الده ائدیلن گلیر 300 میلیون دلارا چاتدی.
بو گونه قدر یورددیشیندا ساتیلان تخمینا 150 تورک دیزی‌سی، اورتادوغو، قوزئی آفریقا، دوغو آوروپا، باتی آوروپا، آسیا، آمریکا، لاتین آمریکاداکی 100دن چوخ اؤلکه‌ده، 500 میلیون نفر طرفیندن ایزلندی.
| 1,406 | Arab | South-Azerbaijani | azb |
TRT | یوفا شامپیونلار لیگینده یاریم فینال مرحله‌سی‌نین ایلک اویون‌لارینا یئکون وورولوب.
بو راوندون ایکینجی ماتچیندا ایتالیا "میلان"ی عینی شهرین دیگر تمثیلچی‌سی "اینتر"ی قبول ائدیب. "سان سیرو" ایستادیومونداکی گؤروش قوناقلارین غلبه‌سی ایله باشا چاتیب.
حسابی 8-جی دقیقه‌ده ائدین جئکو آچیب. جمعی 3 دقیقه سونرا هئنریخ مخیتاریان ایکینجی توپون میدان صاحیب‌لری‌نین قاپی‌سیندان کئچیریب. 31-جی دقیقه‌ده میلانین عینی آدلی تمثیلچی‌سی‌نین قاپی‌سینا پنالتی تعیین ائدن ماتچین داوری خسوس گیل مانزانو وار-ا باخدیقدان سونرا قرارینی لغو ائدیب.
تیملر آراسیندا جاواب قارشیلاشماسی می‌ین 16-دا اولاجاق.
یوفا شامپیونلار لیگی، یاریم فینال
ایلک اویون
5 می
22:00 "میلان" (ایتالیا) - "اینتر" (ایتالیا) - 2:0
گل لار: ادین ژکو، 8. هنریک مخیتاریان، 11
داور: خسوس گیل مانزانو (ایسپانیا)
میلان، "سان سیرو" ایستادیومو
قئید ائدک کی، یاریم فینالین ایلک اویونوندا ایسپانیا "رئال مادرید"ی ائوده اینگیلتره‌نین "منچستر سیتی" کلوبو ایله 1:1 حسابلی هئچ-هئچه ائدیب.
| 920 | Arab | South-Azerbaijani | azb |
TRT | ایران-دا اؤتن گون عرضینده 79 نفر کوروناویروس‌دان (کووید 19) اؤلوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب. اونون سؤزلرینه گؤره، بونونلا دا ایران-دا بو ویروس‌دان اؤلن‌لرین سایی 58 مین 038 نفره چاتیب.
ناظیرلیک رسمی‌سی دئییب کی، ایران-دا اؤتن 24 ساعات عرضینده 6 مین 597 نفر کوروناویروسا یولوخوب. بئله‌لیکله ایران-دا بو ویروسا یولوخان‌لارین سایی 1 میلیون 424 مین 596 نفره یوکسلیب. ویروس داشیییجیلاریندان 3 مین 896 نفرین وضعیتی آغیر قیمتلندیریلیر.
ایران-دا ایندییه‌دک 1 میلیون 216 مین 305 نفر کوروناویروس‌دان ساغالیب. ایندییه‌دک 9،34 میلیون‌دان چوخ تشخیص تستی حیاتا کئچیریلیب.
ایرانین شهرلری کوروناویروسا یولوخمادا 18 شهر نارینجی، 124 شهر ساری، 306 شهر ایسه ماوی زونا حساب اولونور.
| 724 | Arab | South-Azerbaijani | azb |
TRT | پرئزیدئنت قاسم جؤمرت توکایئو قازاخیستان پارلامئنتی‌نین عمومی ایجلاسیندا علی‌خان اسماعیلوو باش ناظیر پوستونا نامیزدلیگینی تقدیم ائدیب.
علی‌خان اسماعیلوو بوتون سیاسی پارتی میللت وکیل لری طرفیندن "هه" سسی ایله اؤلکه‌نین 12-جی حکومت باشچی‌سی اولوب.
اول‌لر کابینه باش ناظیرین بیرینجی معاوینی وظیفه‌سینده چالیشمیش 50 یاشلی علی‌خان اسماعیلوو ژانویه‌نین 5-ده کئچمیش باش ناظیر عسگر مامین‌نین باشچی‌لیق ائتدیگی حکومتین اؤلکه‌ده مایع لشدیریلمیش نفت گازینین (لپگ) قیمتی‌نین آرتیریلماسینا اعتراضلاردان سونرا استعفا وئرمه‌سیله موقتی حکومت باشچی‌سی وظیفه‌سینی توتموشدو.
سس وئرمه‌دن سونرا باش ناظیر کیمی ایلک چیخیشیندا اسماعیلوو بئله بیر واختدا اونا اعتیماد گؤستردیک‌لری اوچون پرزیدنت توکایئوه و اونون معاوین لرینه تشککور ائدیب.
اساس وظیفه‌سی‌نین اؤلکه‌ده ماکرو اقتصادی ثابت‌لیگی تامین ائتمک و تورمی آزالتماق اولدوغونو بیلدیرن علی‌خان اسماعیلوو “وطنداشلارین بوتون قانونی مراجعتلری قئیده آلینا‌جاق و ایجرا اولوناجاق" دئییب.
| 911 | Arab | South-Azerbaijani | azb |
TRT | روس ودوموستی قازئته‌سی، آنتالیا اولوسلارآراسی هاوالیمانینین بیلگیلرینه گؤره 2017.جی ایلین ایلک یاری‌سیندا یالنیز آنتالیایا 1.3 میلیون روس توریستین گلدیگینی یازدی.
رقملره یئر وئریلن خبرده، سون 6 آیدا آنتالیا بؤلگه‌سین‌دکی تعطیل یئرلرینه گلن 3.4 میلیون توریستین یوزده 38ینی روس توریست‌لرین اولوشدوردوغو، آلمان توریست‌لرین یوزده 17 ایله ایکینجی، اوکراینا‌لی‌لارین ایسه یوزده 8 ایله اوچونجو سیرایا یئرلشدیگی ایفاده ائدیلدی.
تور سایتی آنلاین تورز قوروجولاریندان کونستانتین پوبدکین آنتالیانین تورکیه‌یه گلن روس‌لار اوچون بؤیوک راحت‌لیق ساغلاندیغینی سؤیله‌یه‌رک، توریست‌لرین بورا‌دان آغ دنیز‌ده‌کی کمر، بلک، سیده، آنتالیا و آلانیا کیمی گؤزده تعطیل یئرلرینه یؤنلدیک‌لرینی قید ائتدی.
اؤته یاندان تئز تور نماینده‌سی لاریسا آخانووا، هم یاز مؤوسومونون داها اوزون سورمه‌سین‌دن، هم ده گلیشمیش بیر هتل شبکه‌سینه و توریستیک آلت یاپییا صاحب اولماسین‌دان اؤترو، روس توریست‌لرین آغ دنیزی سئچدیک‌لرینی بیلدیردی.
آخانووا، نوامبر آیی‌نین باشلانغیجینا قدر، تورکیه‌نین، روس توریست‌لرین ایلک آدرسی اولاراق قالماغا داوام ائدجیینی سؤزلرینه علاوه ائتدی.
| 1,028 | Arab | South-Azerbaijani | azb |
TRT | ماداگاسکارین پایتاختیندا یارانمیش ایزدیهام زامانی آزی 15 نفر هلاک اولوب.
معلوماتا گؤره، حادثه زامانی داها 80 نفر یارالانیب.
چرشنبه گونو ماداگاسکاردا موستقیل‌لیک گونو قئید ائدیلیب. آنتاناناریوودا مین‌لرله اینسان پول‌سوز ایلنجه تدبیرلرینین کئچیریلدیگی "ماخاماسینا" ایستادیونونا توپلاشیب.
حاکمیت اورقان‌لاری‌نین معلوماتینا گؤره، ایزدیهام ایشتیراکچی‌لارین ایستادیونا مومکون قدر تئز یئرلشمه‌یه چالیشمالاری سببیندن باش وئریب.
مراسیمده ایشتیراک ائدن اؤلکه پرزیدنتی آندری راجولینا حیاتینی ایتیرنلرین یاخین‌لارینا باش ساغلیغی، یارالیلارا عاجیل شفا دیله‌ییب.
| 553 | Arab | South-Azerbaijani | azb |
TRT | بو گون تورکیه ده داخیل اولماقلا 27 ایسلام اؤلکه‌سی ایله فرانسا، اطریش و آوسترالیا قاره سینده‌کی مسلمان ایجما‌لاریندا مقدس رمضان آیی باشلادی.
اؤلکه‌لرین رسمی اورقانلاریندان وئریلن آچیقلامایا گؤره، رمضان آیی‌نین ایلک گونونون 23 مارس جمعه آخشامی گونو اولدوغونو اعلان ائدن 27 اؤلکه تورکیه، سعودی عربیستانی، قطر، بیرلشمیش عرب امیرلیک‌لری، کویت، بحرین، یمن، میصر، فیلیسطین، تونیس، سودان، سوریه، لیبیا، جیبوتی، ایران، اوردون، عمان، الجزایر، موریتانی، مراکش، مالزی، اندونزی، عراق، لبنان، سومالی، کومور آدا‌لاری، پاکیستان اولوب.
دیگر طرفدن بنگلادش رسمی آژانسی و هیندوستان عالیم‌لر درنگی‌نین وئردیگی آچیقلاما‌لاردا بنگلادش و هیندوستان-دا رمضان آیی‌نین ایلک گونونون جمعه گونو اولاجاغی بیلدیریلیب.
ایسلام شریعتینده اساس گؤتورولن هجری تقویم باشلانغیجی و سونو آیین حرکت‌لری ایله معین ائدیلن آیلاردان عبارت‌دیر.
رمضان آیی هجری-قمری تقویمله هر ایل دییشدیگیندن رمضان آیی‌نین باشلانغیجینی معین ائتمک لازیم‌دیر.
ایسلام فقه‌ینده یئنی آیین تعیینی ایله باغلی ایکی فیکیر واردیر. آیین اولینی تعیین ائتمک اوچون چیلپاق گؤزله اصولا اوستونلوک وئرن‌لر و علمی اؤلچو و حسابلاما‌لارا اساس‌لانان فقهی صلاحیت‌لی‌لر، تاریخ باخیمیندان زامان-زامان فرق‌لی‌دیرلر.
رمضان آیی‌نین اولینده فرق‌لی‌لیک‌لر اولا بیلر، چونکی بعضی ایسلام اؤلکه‌لری هلالین دونیانین هر هانسی بیر یئرینده گؤرونمه‌سینی دئییل، اؤز اؤلکه‌لرینده گؤرونمه‌سینی اساس گؤتورورلر.
تورکیه دین ایشلری اوزره ایداره ایسه رمضان آیی‌نین باشلانغیجی و بایرام‌لارین معین ائدیلمه‌سینده ایسلام عالیم‌لری‌نین بؤیوک حیسه‌سی طرفیندن منیمسنمیش هلالین یئرلی گؤرونتوسونو دئییل، دونیانین هر هانسی یئریندئن گؤرونمه‌سینی اساس گؤتورور.
| 1,539 | Arab | South-Azerbaijani | azb |
TRT | میصرین پایتاختی قاهیره‌ده امریکانین قودس قراری‌نین تأثیرلری ایله علاقه‌دار حاضرلانان "عرب فعالیت پلانی"نی موذاکیره ائتمک مقصدیله عرب بیرلیگی خاریجی ایشلر ناظیرلری‌نین توپلانتیسی کئچیریلدی.
فیلیسطین خاریجی ایشلر ناظیری ریاض المالکی توپلانتیدا چیخیش ائده‌رک: "کیملیگیمیزین و شرفیمیزین موهوم حیسه‌سینی تمثیل ائدن قودس فیلیسطین-ین پایتاختی اولما‌دان باریش ده مومکون اولمایا‌جاق. باریش عدالت‌لی اساس‌لار اوزرینده قورولما‌لی‌دیر. بیز ایستراتژی سئچیم اولاراق باریشین طرفداریییق" دئدی.
مالکی ایسرائیل ایله موناسیبت‌لر نورماللاشما‌دان اول فیلیسطین خالقینین اؤز گلجگینی تعیین ائتمه حقوقونون تانینماسی‌نین، ایسرائیل-ین 1967-جی ایلده ایشغال ائتدیگی تورپاق‌لاردان گئری چکیلمه‌سی‌نین و فیلیسطین دؤولتی‌نین تانینماسی‌نین واجیب‌لیگینی قئید ائتدی.
عرب بیرلیگینین باش کاتیبی احمد ابوالغیط دا: "قودسون گلجگینه توخونولماسینی هئچ بیر بیر مسلمان، و یا خریستیان عرب قبول ائتمز" دئدی.
ابوالغیط بو مسئله ایله اویناماغین اودلا اویناماق اولدوغونو و بؤلگه‌نین دینی قارشیدورما، زوراکی‌لیق و ترور گیردابینا سوروکلنمه‌سینه سبب اولاجاغینا ایشاره ائتدی.
| 1,026 | Arab | South-Azerbaijani | azb |
TRT | آمریکانین خارجی ایشلر ناظری جان کری تورکیه‌نین خارجی ایشلر ناظری مؤلود چاوش‌اوغلونا زنگ ائتدی.
چاوش اوغلو کرری ایله صحبتینده سلاحلی ترور تشکیلاتی فتح الله چی‌لارین لیدری فتح الله گوله‌نین قایتاریلماسی مسئله‌سینه توخوندو، بو طلب‌ین حقوقی و بیر چوخ پروبلئم‌لرین حلی اولدوغونو وورغولادی.
| 288 | Arab | South-Azerbaijani | azb |
TRT | یورو-2020-نین 1/8 فینال مرحله‌سینده داها بیر اویون کئچیریلیب.
گونون ایکینجی – سونونجو موسابیقه‌سی بخارست-ده باش توتوب.
"اؤلوم قروپو"نون بیرینجیسی اولان سون دونیا شامپیونو فرانسا آ قروپوندا اوچونجو یئری توتان سوئیسی سیناغا چکیب.
یورو-2016-نین فینالچی‌سی اولان "اوچ رنگلیلر" قارشیلاشمانین آشکار فاووریتی ساییلسا دا، ارکن گل ایله شوک یاشاییب‌لار. هر کسین فرانسیزلاردان گل گؤزله‌دیگی بیر واختدا هریس سفروویچ حسابی آچیب. ایلک 45 دقیقه‌ده بو اوستون‌لوگونو قورویان سوئیس-لیلر فاصیله‌دن درحال سونرا پنالتی قازانیب‌لار. لاکین ریکاردو رودریگز قاپیچی ایله دولدن مغلوب آیریلیب.
فرانسیزلار 3 دقیقه عرضینده نینکی حسابی برابرلشدیریب، حتی اؤنه ده کئچیب. کریم بنزما اولجه امباپه نین، آز سونرا ایسه آنتوان گریزماننین محصولدار اؤتورمه‌سینی گل ایله تاماملاییب. بونونلا دا کیفایتلنمه‌ین "اوچ رنگلیلر" پول پوگبانین اوزاق فاصله‌دن مکمل گل ایله رقیبی داها بیر دفعه مرکزه دعوت ائدیب.
هریس سفروویچ سونا یاخین فرقی مینیموما ائندیره‌رک، تیمینی یئنیدن اومیدلندیریب. بو آزمیش کیمی، سوئیس-لیلر 90-جی دقیقه‌ده ایستاتوس-کوونو برپا ائدیب‌لر. بئله‌لیکله، گونون ایکینجی دراماتیک موسابیقه سینده دا علاوه واختا احتیاج دویولوب. علاوه ائدیلمیش 30 دقیقه‌ده ده برابرلیک دییشمه‌ییب.
غالیبی معینلشدیرمک اوچون پنالتی‌لر سری سینه مراجعت اولونوب. بورادا داها دقیق اوینایان سوئیس یولونا داوام ائدیب. فرانسانی تورنیردن کنارلاش‌دیران ایسه سون پنالتی ضربه‌سینده قاپیچییا ینیلن کیلیان امباپه اولوب. بئله‌لیکله، سوئیس-ین 1/4 فینال‌داکی رقیبی ایسپانیا اولاجاق.
قئید ائدک کی، بونادک دانیمارکا، ایتالیا، چک، بلژیک و ایسپانیا 1/4 فینالا یوکسلیب. 1/8 فینال مرحله‌سینه صاباح یئکون وورولا‌جاق.
یورو-2020
1/8 فینال
28 ژوئن
فرانسا – سوئیس - 3:3، پنالتی. 5:4
| 1,607 | Arab | South-Azerbaijani | azb |
TRT | عراق‌دا ایران‌لی ژنرال قاسم سلیمانی و حشد الشعبی باشقان یاردیمچیسی ابو مهدی المهندسین اؤلومونون ۲.جی ایلدؤنومو موناسیبتی ایله ۱۴ ایالت‌ده رسمی تعطیل اعلان ائدیلدی.
عراق‌دا ایرانیم سپاه اوردوسونون قدس گوجلری باشقانی قاسم سلیمانی و ایران یانلیسی حشد الشعبی هؤرگوتونون باشقان یاردیمچیسی ابو مهدی المهندسین اؤلومونون ۲.جی ایلدؤنومو ایله باغلی آنیم مراسیملری و اعتراض گؤستریلری تشکیل ائدیلدی.
اولایین ایلدؤنومو ایله باغلی بغداد، صلاح الدین، انبار، موصول، دیاله، واسط، ذیقار، بابل، بصره، نجف، کربلا، میسان، دیوانیه و کرکوک‌ده توپلام ۱۴ ولایت‌ده رسمی تعطیل اعلان ائدیلدی.
عراق‌دا دونن آخشام ساعاتلاریندا سالدیرینین باش وئردیگی بغداددا هاوا لیمانی یاخینلیغین‌دا آنما مراسیمی گئچیریلدی.
| 683 | Arab | South-Azerbaijani | azb |
TRT | فرانسا پرزیدنتی امانوئل مکرون، عربیستانین ولیعهدی محمد بن سلمان، ژورنالیست جمال قاشیق‌چی آراشدیرماسینا اولوسلارآراسی اوزمانلاری داخیل ائتمه‌سینی ایسته‌دی.
بوئنوس آیرئس‌ده گئچیریله‌ن گ۲۰ ذیروه‌سینه قاتیلان مکرون، سعودی ولیعهد ایله آیاق اوستو دانیشدی.
مکرون، بن سلماندان جمال قاشیق‌چی جینایتینه دایر آپاریلان آراش‌دیرمایا اولوسلارآراسی متخصصلری داخیل ائتمه‌سینی ایسته‌دی.
مکرونون سعودی ولیعهده یمن قونوسوندا دا سیاسی پروسه‌یه گئچیلمه‌سی لازیم اولدوغونو سؤیله‌دی.
فرانسا مطبوعاتینین الیزه قایناقلارینا دایاندیردیغی خبرلرده، قاشیق‌چی جینایتینه دایر آوروپالی لیدئرلرین هامی‌سینین عینی گؤروشه صاحب اولدوغو و بو حادثه‌ده تک بیر جبهه اولاراق حرکت ائدیله‌جیی وورغولاندی.
دیگر طرفدن، ذیروه‌ده روسیا پرزیدئتی ولادیمیر پوتین ایله بن سلمانین صمیمی شکیلده سالاملاشدیغی گؤرولدو.
| 768 | Arab | South-Azerbaijani | azb |
TRT | تورکیه سلاحلی قوه‌لری‌نین باش قرارگاه رئیسی ژنرال حولوصی آکار ناتونون آوروپادا متفیق قوه‌لری‌نین عالی باش قوموتانی، ژنرال کورتیس اسکاپاروتی ایله تلفونلا دانیشدی.
تلفون گؤروشونده سوریه-نین شیمالین‌داکی حاضیرکی وضعیت، داها اول راضی‌لاشدیریلان منبیچ یول خریطه‌سی ایله باغلی معین اولونان تهلوکه‌سیزلیک پرینسیپ‌لری‌نین تطبیقی موذاکیره اولوندو.
آکار و اسکاپاروتی ناتو ایله علاقه‌دار بعضی مسئله‌لر باره‌سینده ده فیکیر موبادیله‌سی آپاردی‌لار.
تورکیه و امریکا آراسینداکی راضیلاشمایا گؤره، امریکانین منبیچ بؤلگه‌سینه یئرلشدیردیگی و سلاحلا تامین ائتدیگی ترور تشکیلاتی پ.کا.کا / پ.ی.د-ی.پ.گ بؤلگه‌دن چیخاریلا‌جاق، سلاح‌لاری توپلاناجاق، بؤلگه یئرلی خالقا تحویل وئریله‌جک.
| 663 | Arab | South-Azerbaijani | azb |
TRT | عراق مجلیسین‌ده‌کی سنی السیاده کوالیسیونو باشقانی خمیس خنجر، دوهوک شهرینده باش وئره‌ن و مولکی وطنداشلاری هدف آلان سالدیرینین ترور هؤرگوتو سالدیریسی اولدوغونو بیلدیردی.
خنجر سوسیال مئدیا حسابینداکی پایلاشیمیندا، دوهوک حادثه‌سینین بیر ترور هؤرگوتو اویونو اولدوغونو و سالدیرینی بؤلگه‌ده‌کی ترور مافیاسینین تشکیل ائتدیگینی ایفاده ائتدی.
عراقین تۆرکیه ایله اولان سرحدینده بؤلوجو ترور هؤرگوتو پ‌کاکا و بعضی یئرلی سلاحلی میلیسلرین دستگی ایله بو الیم حادثه‌نین ائدیلدیگینی قید ائدن خنجر، حکومتدن ان قیسا زاماندا بونلارا قارشی جدی آددیملار آتماسینی طلب ائتدی.
خنجر، ترور مافیالارینین آتدیقلاری بو آددیملا ایکی اؤلکه خالقینین جانینا قییاراق سیاسی آماجلارینا چاتماق ایسته‌دیکلرینی بیلدیردی.
اؤلکه‌نین اگمنلیگینی قوروماق اوچون بوتون عراق‌لیلارین بو تروریستلره قارشی بیرلشمه‌سینی ایسته‌یه‌ن خنجر، عراق حکومتینین ترور عنصورلارینا قارشی عاجیز دورومدا قالماسینی تاسفله قارشیلادیغینی دیله گتیردی.
چرشنبه گونو عراقین دوهوک ولایتینین زاخو بؤلگه‌سینده بیر چای قیراغینا ائدیله‌ن سالدیریدا ۹ نفرین حیاتینی ایتیردیگی، چوخ ساییدا اینسانین یارالاندیغی آچیقلانمیشدی.
تۆرکیه مولکی وطنداشلارین حیاتینی ایتیردیگی سالدیرینی قینامیشدی.
| 1,107 | Arab | South-Azerbaijani | azb |
TRT | آمریکا خاریجی ایشلر ناظیرلیگی اها‌لی، قاچقین‌لار و کؤچدن مسئول مصلحتچی وکیلی سیمون هنشاف، برابرین‌دکی هیاتله میانمار و بنگلادشین زیارت رئال‌لاش‌دیرا‌راق آراکان‌لی موسلمان‌لارلا علاقه‌دار بحران موضوعسوندا دانیشیق‌لار ائده‌جک.
آمریکا خاریجی ایشلر ناظیرلیگین‌دن موضوعیلا علاقه‌دار ائدیلن یازیلی آچیقلامادا، هیاتین، 29 اوکتوبر-4 نوامبر تاریخلرینده بو ایکی اؤلکه‌ده گؤروشمه‌لر اولاجاغی ایفاده ائدیلدی.
هیاتین، ایکی اؤلکه‌دکی گؤروشمه‌لرینده، آراکان‌لی موسلمان‌لارین یاشادیغی بحرانی، اینسانی یاردیملارین احتیاج دویولان بؤلگه‌لره چاتدیریلماسی موضوعسونو و کؤچ بؤلگهلریندکی سون وضعیتی اله آلاجاغی ایفاده ائدیلدی.
آچیقلامادا، هنشاف لیدرلیگین‌دکی هیاتین میانمار و بنگلادشده اوست سویه رسمی دانیشیق‌لار ائدجگی، همچینین بانگلادشین کوکسس بازار شهرینی ده زیارت ائده‌رک روهینگیا‌دان بورایا کؤچ ائتمک مجبوریتینده قالان آراکان‌لی‌لار وضعیتینه باغلی گؤروشمه‌لر اولاجاغی قید ائدیلدی.
میانمار اوردوسونون، سیلاح‌لی میلیتان‌لارلا موباریزه‌نی اؤنه سوره‌رک آراکاندا سیویل‌لره تشکیل ائتدیگی سالدیریلاردا، 25 آوقوست‌دان بو یانا مین‌لرله موسلمان حیاتینی ایتیردی. میانمار حکومتینین بؤلگه‌یه گیریش و چیخیش ائتمه‌سینه ایجازه وئرمدیگی اوچون اؤلدورولن سیویل‌لرین ساییسی تام اولاراق تعیین ائدیله بیلمز.
اتنیک تمیزلیگه چئوریلن سالدیریلاردا 300-ه یاخین کند، اوردو و فاناتیک بودیست‌لر طرفیندن یوخ ائدیلرکن، 600 مین‌دن چوخ آراکان‌لی موسلمان داغلیق بؤلگه‌لر، چای یا دا دنیز اوزرین‌دن بنگلادشین قاچدی.
| 1,370 | Arab | South-Azerbaijani | azb |
TRT | ایسلام امکداشلیق تشکیلاتی قرانی کریمین یاندیریلماسی ایله باغلی ناراحات‌لیغینی بیل‌دیرمک اوچون آوروپا بیرلیگی کمیسیونونا نوماینده هئیتی گؤندرمک قرارینا گلیب.
ایسلام امکداشلیق تشکیلاتینا عضو اؤلکه‌لرین خاریجی ایشلر ناظیرلری‌نین سویه‌سینده جولای‌ین 31-ده کئچیریلن فوق العاده ایجلاسیندان سونرا یاییلان یازیلی بیانات ایسلام امکداشلیق تشکیلاتی صحیفه‌سینده درج اولونوب.
بیاناتدا سوئد و دانیمارکادا قرانین مقدس‌لیگینه قارشی دفعه‌لرله ائدیلن هوجوم‌لارین سرت شکیلده پیسلندیگی ایفاده ائدیلیب.
بیلدیریلیب کی، ایسلام امکداشلیق تشکیلاتی-نین ایفاده آزادلیغی آدی آلتیندا حیاتا کئچیریلن بو کیمی حال‌لارین تکرارلانماسی‌نین قارشی‌سی‌نین آلینماسی اوچون تدبیرلر گؤرمک اوچون آوروپا بیرلیگی کمیسیونونون نوماینده هئیتی گؤندرمک قرارینا گلیب.
بیاناتدا ایسلام امکداشلیق تشکیلاتینا عضو اؤلکه‌لر قرانی کریمین یاندیریلدیغی اؤلکه‌لرله علاقه‌لرینی نظردن کئچیره‌رک لازیمی موضع توتماغا چاغیریلیب.
بو چرچیوه ده عضو دؤولت‌لردن سیاسی آددیملار آتماق، او جمله‌دن سوئد و دانیمارکا‌داکی سفیرلرینی مصلحت لشمه‌لر اوچون گئری چاغیرما‌لاری ایستنیلیب.
بیاناتدا همچنین مسلمان‌لارا و ایسلامین مقدس سمبولارینا قارشی ایرنج هوجوم‌لارین اطراف‌لی قیمتلندیریلمه‌سی اوچون ایسلام امکداشلیق تشکیلاتی-نین ایسلاموفوبیا اوزره ایجرایه شوراسینین نؤوبتی ایجلاسی‌نین کئچیریلمه‌سی طلب اولونوب.
جولای‌ین 31-ده ایسلام امکداشلیق تشکیلاتی-نین اونلاین ایجلاسی ایله عینی واختدا دانیمارکا و سوئد-ده قرانی کریمه قارشی هوجوم‌لار حیاتا کئچیریلیب.
تورکیه-نین خاریجی ایشلر ناظیری هاکان فیدان دا ایسلام امکداشلیق تشکیلاتی-نین ایجلاسیندا ایشتیراک ائده‌رک چیخیش ائدیب.
سؤزوگئدن پروسه خاریجی ایشلر ناظیرلیگی‌نین رهبرلیگینده خاریجی ایشلر ناظیرلری سویه‌سینده کئچیریلن مصلحت لشمه‌لردن سونرا عراق طرفیندن باشلانمیش و ایجلاسین صدری سعودی عربیستانی‌نین بیرگه تشببوسو ایله حیاتا کئچیریلمیش‌دیر.
| 1,716 | Arab | South-Azerbaijani | azb |
TRT | بلژیک وطنداش‌لارینی ایرانی ترک ائتمه‌یه و بو اؤلکه‌یه سفرلردن چکینمه‌یه چاغیریب.
بو باره‌ده بلژیک خاریجی ایشلر ناظیرلیگی معلومات یاییب.
قئید اولونوب کی، ایران-دا اولان بلژیک وطنداش‌لاری‌نین حبس و اساس‌سیز محکوم ائدیلمه ریسکی یوکسک‌دیر.
عینی زاماندا بیلدیریلیب کی، ایران-داکی بلژیک سفیرلیگی‌نین کونسوللوق دستکی گؤسترمک ایمکانلاری سون درجه محدوددور.
| 350 | Arab | South-Azerbaijani | azb |
TRT | دیاربکیر پلیس ایداره‌سینین ترورلا مباریزه شعبه‌سی اکیبلری، پ‌کاکا ترور هؤرگوتونون حرکت و فعالیتلرینین ایفشا ائدیلمه‌سینه و هؤرگوت منسوب‌لارینین توتمالاری اوچون یئریتدیگی چالیشمالار چرچیوهسینده، کایاپینار ائلچه‌سی پئیاس محله‌سین‌ده بیر آراج دوردورولدو.
ماشین‌دا ائدیلن آختارمادا گیتار و ساز قوتولارینا گیزلنمیش راکت‌آتار باش‌لیغی، راکت سؤوق باروتو، ۲ کالشنیکوف، بیر سوءقصد ائیلملرینده ایستیفاده ائدیله‌ن سوسدوروجو تاخیلمیش تاپانچا، اوچ قار ماسکاسی و مختلیف مهمات اله گئچیریلدی.
گؤزآلتینا آلینان ۵ نفرین رمضان بایرامین‌دا باشدا آک پارتی یؤنتیجیلری اولماق اوزره بعضی سیاسی پارتی نماینده‌لری و بوروکراتلارا قارشی سالدیری حاضیرلیغین‌دا اولدوقلاری و ۲۴ ژوئن سئچیملرینده تخریبات پلانی ائتدیکلری معینلشدیریلدی.
اله گئچیریله‌ن سلاح و مهمات دیاربکیر امنیت مودورلوگونده سرگیلندی.
| 772 | Arab | South-Azerbaijani | azb |
TRT | بانویت بسکتبال تیمی، فیبا شامپیونلار لیگی دؤرددبیر فینال جاواب گوروشونده سفرده آلمانیا نماینده‌سی MHP Riesen تیمینه 59-53 حسابی ایله غالیب گله ره ک یاریم فینالا یوکسلدی.
باندیرماداکی ایلک گوروشو 5 سایی فرقله 92-87 اودوزان بانویت، جاواب اویوندا رقیبینی 6 سایی فرقله مغلوب ائده‌رک آدینی سون 4 تیم آراسینا یازدیردی.
بؤیوک موباریزه یه صحنه اولان موسابیقه ده بانویت، تئودورنون سون ثانیه ده آتدیغی باسکئت ایله فرقی 6 –یا چیخاردی و تورو کئچمه‌یی باجاردی.
یاریم فینالین پوشکو آوریلین 7-سی جمعه گونو رئال‌لاش‌دیریلا‌جاق.
| 513 | Arab | South-Azerbaijani | azb |
TRT | آلمانیا باشباخانی آنگلا مرکلین تیتردیگی گؤرونتولر قورخوتدو.
مرکل، اوکراینا پرزیدنتی ولادیمیر زلنسکینی باشکند برلینده باشباخانلیقدا حربی مراسیمله قارشیلادی.
مراسیمده میللی مارشلار اوخوندوغو زامان مرکلین بیر مدت تیتردیگی گؤرولدو. زلنسکی، مرکلین تیتره‌مه‌سینه تپکی وئرمزکن اطراف‌داکیلار و قورومالار قایغیلاندی.
مرکلین تیتره‌مه‌سی گئچدیک‌دن سونرا حربی مراسیم نورمال اولاراق داوام ائتدی و ایکی لیدئر باشباخانلیغا گئچدی.
مرکل، مطبوعات کنفرانسیندا حربی مراسیم سیراسیندا یاشادیغی تیتره‌مه‌یه دایر سوالا،
"بو آرادا ان آز ۳ بارداق سو ایچدیم. بونون آز اولدوغو آچیق. من یاخشییام" جاوابینی وئردی.
| 586 | Arab | South-Azerbaijani | azb |
TRT | آمریکا خاریجی ایشلر ناظیری رکس تیلرسون، شما‌لی کوره‌نین بؤلگه‌دکی تضییقی آرتیردیغینی و بونو انگللمک اوچون چینین داها چوخ مسئولیت آلماسینی گؤزلدیکلرینی سؤیله‌دی.
آمریکا خاریجی ایشلر ناظیرلیگینده، رکس تیلرسون و آمریکا ساوونما ناظیری جیمز متیس ایله چین طرفینی خاریجی ایشلر ناظیری یانگ ژیچی و باش قرارگاه باشقانی گئنئرال فانگ فئنگوی‌نین تمثیل ائتدیگی "دیپلوماسی و امنیت دیالوقو ذیروه‌سی" ائدیلدی.
ایجلاسدان سونرا متیس ایله بیرگه مطبوعات کونفرانسی تشکیل تیلرسون، شما‌لی کوره‌نین نووه موشک پروقرامییلا بالیستیک موشک ایشلری‌نین بؤلگه‌دکی گرگین‌لیگی آرتیردیغینا دقتی چکه‌رک، بو اؤلکه ایله یاخین علاقه‌لری اولان چینین داها چوخ تشببوسلو آلماسینی گؤزلدیکلرینی وورغولاییب.
تیلرسون،
"اگر بؤلگه‌دکی باسقی‌نین آرتماسینی انگللمک ایستییرسه چینین، (شما‌لی کوره) رژیمی اوزرینده ایقتیصادی و دیپلوماتیک اولاراق داها چوخ باسقی قورما مسئولیتی اولدوغونو وورغولایریق." دئدی.
علاقه‌دار بیرلشمیش میللتلر تشکیلاتینین راضیلاشما‌لارینا ضد بیر شکیلده ائتدیگی هر موکت سیناغین‌دان گؤره شما‌لی کوره‌نی مسئول توتماغا داوام ائده‌جک‌لرینی وورغولایان تیلرسون، بو پوزونتولاری سون درجه جیدی قبول ائتدیکلرینی ایفاده ائتدی.
دیگر طرفدن تیلرسون، بو ایلین سون‌لارینا دوغرو آمریکا پرزیدنتی دونالد ترامپین چینه رسمی بیر زیارت رئاللاشدیرماغی پلانلاشدیریر بیلدیردی.
سفرین تاریخی ایله علاقه‌دار معلومات وئرمک‌دن چکینیب تیلرسون، ایکی اؤلکه آراسینداکی دیالوق زمینی‌نین گئده‌رک گوجلندیگینی ایشاره ائتدی.
مدافعه ناظیری متیس ده، چین ایله بؤلگه اؤلکه‌لری آراسیندا موباحیسه موضوعسو اولان جنوبی چین دنیزی ایله علاقه‌دار قیمتلندیرمه‌ده تاپیلدی و "آمریکا، بین الخالق حقوقون ایجازه وئردیگی هر یئرده اوچماغا، سئیر و عملیات ائتمه‌یه داوام ائده‌جک." دئدی.
| 1,605 | Arab | South-Azerbaijani | azb |
TRT | قوزئی کره‌لی بیر عسگر، سرحددن قاچاراق گونئی کره‌یه سیغیندی.
یونهاپ آژانسینین خبرینه گؤره، گونئی کره باش قرارگاه‌ین‌دان وئریلن آچیقلامادا، قوزئی کره‌لی بیر عسگرین ایکی اؤلکه آراسینداکی قورو سرحدین‌دن قاچاراق گونئی کره‌یه سیغیندیغی بیلدیریلدی.
یئرلی ساعاتلا ۰۸.۰۰دا حربی سرحد خطینی گئچه‌ن بیر عسگر معین ائدیلدیگی بیلدیریلن آچیقلامادا،
"ایلگی‌لی قوروملار، گونئییه نئجه گلدیگینین آیرینتیلارینا دایر حربی سورغولاما پلانلاشدیریر" ایفاده‌سینه یئر وئریلدی.
آچیقلامادا، جبهه خطین‌ده قوزئی کره عسگرلرینین اولاغان دیشی بیر فعالیتینین موشاهیده اولونمادیغی وورغولاندی.
گونئی کره‌لی بیر یئتکیلی عسگر، "گونئی و قوزئی کره آراسینداکی کئشیک نقطه‌لرینین یوخ ائدیلمه‌سینین آردیندان، جبهه خطین‌ده گوونلیک عملیاتلاریمیزدا پروبلئم یوخ‌دور. عسگر گوونلی شکیلده کنترلوموز آلتیندا ساخلانیلیر" دئدی.
قوزئی و گونئی کره، گئچه‌ن آی سرحدده عسگردن آریندیریلمیش بؤلگه‌ده ۱۰ کئشیک نقطه‌سینی قارشی‌لیق‌لی یوخ ائتمیشدی.
| 890 | Arab | South-Azerbaijani | azb |
TRT | تورکیه سلاحلی قوه لرینین عراق-ین قوزیی ینده باشلاتدیغی “پنجه-ییل‌دیریم" و “پنچه-شیمشک” عملیات‌لاری داوام ائدیر.
میللی ساوونما ناظیرلیگی‌نین سوسیال مئدیا حسابیندا پای‌لاشیلان آچیقلامادا"قهرمان تورک سلاحلی قوه‌لریمیزین ترورچولارین گیزلندیکلیری یووا‌لار فاصیله‌سیز عملیات‌لاری داوام ائدیر. عراق-ین قوزیی ینده باشلادیلان "پنجه-ییل‌دیریم" و "پنچه-شیمشک" عملیات‌لاری چرچیوهسینده داها 5 پ.کا.کا عضوو ترورچوسو ضررسیزلشدیریلیب".
| 421 | Arab | South-Azerbaijani | azb |
TRT | تورکیه بؤیوک میلت مجلسین‌ده۲۷.جی دؤنم باشلاییر.
۲۷.جی دؤنم آچیلیش اوتورومو و آندایچمه مراسمی اؤنجه‌سین‌ده اسکی مجلیس باشقانی اسماعیل قهرمان وظیفه‌سینی تورکیه بؤیوک میلت مجلسینین گئچیجی باشقانی ایی پارتی آنکارا میلت وکیلی دورموش ییلمازا تحویل وئردی.
قهرمان، مطبوعات نماینده‌لرینه وئردیگی آچیقلامادا،
"هامیمیزین هدفی تورکیه جمهوریتیمیزین موتلولوغو، گؤزل‌لیگی و یاخشیلیغی‌دیر" دئدی.
مجلیس باش قورولو ساعات ۱۴:۰۰ده ایی پارتی آنکارا میلت وکیلی دورموش ییلماز باشقانلیغیندا توپلاندی.
آند ایچمه، هر بیر میلت وکیلینین آنایاساداکی متنی تریبوندان اوجا سسله عینیله اوخوماسی واسطه‌سیله اولور.
ملت وکیللری سئچیم دایره‌سی، سوی‌آدی و آدلارینین الیفبا سیراسینا گؤره آند ایچیر.
آند ایچمه مراسیمین‌ده اولمایان میلت وکیللری، ایشتیراک ائتدیکلری ایلک اوتورومون باشیندا آند ایچه‌بیله‌جک.
آند ایچمک ایسته‌مه‌ین وکیللر، وکیل صیفتین‌دن قایناق‌لانان حاقلاردان ایستیفاده ائده‌بیلمه‌یه‌جک.
| 863 | Arab | South-Azerbaijani | azb |
TRT | کانادانین باتیسینداکی کالورت آداسین‌دا، اینسانلارا عاید ۱۳ مین ایلیک آیاق ایزلری تاپیلدی.
"پلوس-وان درگیسینده یاییملانان چالیشمایا گؤره، آراشدرما‌چیلار، بریتیش کلمبیا ایالتینه باغلی کالورت آداسی ساحلین‌ده اینسانا عاید ۲۹ آیاق ایزی کشف ائتدی.
بوز دؤورون‌ده دنیز سویه‌سینین ۱۸۰-۲۷۰ داها دوشوک اولدوغو کالورت آداسین‌دا بیتکی قالیقلاری و رسوبلاری آختاران بیلیم اینسانلاری، ۱۱ مین ۷۰۰ ایل قاباق بیتن سون بوز دؤورونه عاید ۳ مختلیف اؤلچوده آیاق ایزلری تاپدی.
ایکی یئتیشکین قادینا و بیر اوشاغا عاید اولدوغو تثبیت ائدیلن ایزلر، قوزئی آمریکادا تاپیلان، اینسانا عاید ان قدیم آیاق ایزلری اولدو.
کشفین، بؤلگه‌ده بو زامانا عاید محدود آرکئولوژیک تاپقیلاری زنگینلشدیره‌رک قوزئی آمریکاداکی اینسان وارلیغینا دایر چالیشمالارا ایشیق توتماسی گؤزلنیلیر.
| 734 | Arab | South-Azerbaijani | azb |
TRT | آلمانیادا دونن کئچیریلن سئچیم‌لردن اوچ گوجلو پارتی اولاراق چیخان ایسلام و گؤچمن علیهینه ایفراطی ساغچی آلمانیا اوچون آلترناتیو (AfD) ایچینده فیکیر آیری‌لیق‌لاری باشلادی.
آلمانیا اوچون آلترناتیو خانیم رهبری فراوک پتری، پایتخت برلینده پارتی رهبرلری ایله کئچیریلن مطبوعات کونفرانسیندا، سئچیم اوغورلارینا باخمایا‌راق پارتی ایپچینده فیکیر آیری‌لیق‌لاری‌نین دا اولدوغونو قید ائده‌رک، پارتیسی‌نین فدرال مجلیس (Bundestag) قروپوندا یئر آلمایاجاغینی آچیقلاییب.
موستقیل میللت وکیللری کیمی فعالیت گؤسترجگینی بیلدیرن پتری، دونن کئچیریلن سئچیملرده نامیزد اولدوغو دایره‌ده پارتی سیاهی‌سین‌دان دئییل، بیرباشا میللت وکیلی سئچیلمیشدی.
پتری، قیسا آچیقلاماسی‌نین آردیندان مطبوعات گؤروشونو ایداره ائدن ژورنالیستین خبردارلیق‌لارینا و اعتراضینا باخمایا‌راق، ایجلاسی ترک ائتدی.
عینی مطبوعات کونفرانسیندا آلمانیا اوچون آلترناتیو همصدری یورگ موتخن ایسه پترینین بو شکیلده داوراناجاغینا خبرلری اولمادیق‌لارینی ایفاده ائده‌رک، پارتیسی آدیندان ژورنالیست‌لردن عذر ایسته‌ییب.
آلمانیادا داها اوّل کئچیریلن سئچیم‌لره گؤره سس یوزده‌لرینی بو دفعه ایکی دفعه چیخاردیق‌لارینا ایشاره ائدن موتخن، نازیست فیکیرلرینی مدافعه ائتدیکلری شکلین‌دکی ادعالاری ایسه آغیر دیلله تنقید ائتدی.
موتخن، بو ادعا‌لاردان دولایی حیات یولداشی‌نین و قیزی‌نین دا تهدید ائدیلدیگینی دیله گتیره‌رک، دارتیشما‌لارا آچیق بیر دموکراسی مدنیتین‌دن ماراق‌لی اولدوق‌لارینی قید ائدیب.
آلمانیا اوچون آلترناتیو، دونن کئچیریلن سئچیمده 12.6% سس توپلایا‌راق مجلیسه گیرمه‌یه حاق قازانمیشدی.
| 1,414 | Arab | South-Azerbaijani | azb |
TRT | آغ دنیزده ایسپانیایا چاتماغا چالیشان سیغینماچیلاری داشییان شیشمه قاییغین سو آلاراق باتماسی سونوجو ۴۵ نفر اؤلدو.
مراکش ساحل گوونلیک اکیبلری ۲۱ سیغینماچینین قورتاریلدیغینی آچیقلادی.
اؤتن ایل ۵۷ مین سیغینماچینین آغ دنیزی گئچه‌رک ایسپانیایا چاتمیشدی.
بونلارین چوخونون مراکش‌دن یولا چیخدیقلاری بیلدیریلیر.
اولوسلارآراس کؤچ هؤرگوتونه گؤره، اؤتن ایل دنیزده، ۲ مین ۳۰۰ سیغینماچی بوغولاراق جان وئردی.
| 393 | Arab | South-Azerbaijani | azb |
TRT | فوتبول عذره یوفا شامپیونلار لیگی نین 1/8 فینال مرحله‌سینده نوبتی جاواب اویون‌لاری کئچیریلیب.
اینگیلتره‌ده یئرلی "منچستر یونایتد" ایلک اویوندا گل سوز هئچ-هئچه‌یه راضیلاشدیغی ایسپانیانین "سویا" کلوبونو موباریزه‌دن کنارلاشدیرماغا چالیشیب. لاکین خوزه مورینیونون یئتیرمه‌لری بو ایستگینه چاتا بیلمه‌ییب. سفرده ایکی گل وورماغا نایل اولان ایسپان‌لار گؤزلنیلمه‌دن منچستر یوناتیدی شامپیونلار لیگیندن کنارلاشدیرماغا نایل اولوب‌لار.
ایتالیادا ایسه پایتاخت رومانین عینی آدلی تمثیلچی‌سی اوکراینانین "شاختار" کلوبونو قبول ائدیب. "روما"نین ایلک اویوندا 1:2 حسابی ایله اودوزدوغو دونتسک تمثیلچی‌سینی موباریزه‌دن کنارلاشدیریب-کنارلاشدیرمایاجاغی ماراقلا گؤزلنیلیردی. "جاناوارلار" دوغما میداندا مینیموم حسابلا غالیب گلمکله 1/4 فینالا یوکسلیب‌لر.
خاطیرلاداق کی، داها اؤنجه دؤرد کلوب شامپیونلار لیگی نین 1/4 فینالینا وثیقه نی تامین ائتمیشدی. بون‌لار "رئال" (ایسپانیا)، "یوونتوس" (ایتالیا)، "لیورپول" (اینگیلتره) و "منچستر سیتی"دی (اینگیلتره).
یوفا شامپیونلار لیگی
1/8 فینالین جاواب اویون‌لاری
13 مارس
"روما" (ایتالیا) – "شاختار" (اوکراینا) 0:1 (ایلک اویون 2:1)
"منچستر یونایتد" (اینگیلتره) – "سویا" (ایسپانیا) 2:1 (ایلک اویون 0:0)
| 1,108 | Arab | South-Azerbaijani | azb |
TRT | سوسیال مئدیادا فوتوگراف و ویدئو پایلاشیم اویقولاماسی اینستاگرام، ویدئو محدودیتلرینی اؤزللیکله گنجلره چکیجی گله‌جک شکیلده آزالدیر.
ای‌جی‌تی‌وی(IGTV) آدی وئریله‌ن یئنی اویقولاما، اینستاگرامین چوخ ایستیفاده‌چی اوچون بیر دقیقه اولان ویدئو مدتینی ۱۰ دقیقه‌یه چیخاراجاق.
چوخ ساییدا تعقیبچی‌یه صاحب حسابلاردا بو سوره بیر ساعاتا قدر اوزادیلاجاق.
اینستاگرامین بو اویقولاما ایله، گوگلین یوتوبونو تقلید ائتدیگی و اویقولامانین گلهجکده یوتوبا رقیب اولا بیله‌جیی بیلدیریلیر.
فیسبوکون ۲۰۱۲ده ساتین آلدیغی، هاراداسا ۸ یاشینداکی اینستاگرامین بیر میلیارد ایستیفاده‌چی‌سی وار.
| 562 | Arab | South-Azerbaijani | azb |
TRT | بورسا ایستانبول 100 اندکسی، گونه 76 مین 789 پوئندن باشلادی.
بورسا ایستانبول 100 اندکسی، دونن 673 پوئن یوکسلدی.
سهملر گوندهلیک اورتالاما یوزده صفیر ویرگول 88 دیر قازاندی.
سربست بازاردا آمریکا دلاری 2 لیرا 94 قوروش، یورو ایسه 3 لیرا 32 قوروشدان ایشلم گؤردو.
اولوسلار آراسی بازارلاردا قیزیلین اونس قیمتی مین 322 د‌لاردیر.
کاپالیچارشیدا جمهوریت قیزیلی 839 لیره‌دن ساتیلیر.
| 371 | Arab | South-Azerbaijani | azb |
TRT | بمت-نین باش مجلیسینده فیلیسطین اوچون قوروما طلب ائدن قطعنامه لاییحه‌سی قبول ائدیلدی.
تورکیه بمت-نین فیلیسطینله علاقه‌لی قرارینی ممنونلوقلا قارشیلادی.
خاریجی ایشلر ناظیرلیگی‌نین موضوع ایله باغلی آچیقلاماسیندا بیلدیریلیب: "اولوسلار آراسی ایجتیمایتین منطیق‌لی عضو‌لری بو قرارلا یاشاماق حاقی باشدا اولماقلا ان تمل حاق‌لارینا ایستیقامت‌لی ان آغیر پوزونتولار قارشیسیندا فیلیسطین خالقینین اصلا یالنیز بوراخیلمایاجاغینی، حاق‌سیزلیق‌لارا قارشی سس‌سیز قالینمایاجاغینی بیر داها اورتایا قویدو. اولوسلار آراسی ایجتیمایتین وجدانینی ناراحات ائدن بئله بیر موضوع دا بمت-نین بعضی عضو‌لری‌نین قرارا دستک اولمایا‌راق قلوبال عدالتین اساس‌لارینی یئرینه یئتیرمک‌دن ایمتینا ائتمه‌سی ایسه خیلی ماراق‌لی‌دیر".
خاریجی ایشلر ناظیرلیگی آیریجا ایسراییلین حساب وئرمه‌سی‌نین واجیب‌لیگینی ده بیلدیریب.
| 771 | Arab | South-Azerbaijani | azb |
TRT | تورکیه بؤیوک میللت مجلیسی صدری مصطفی شنتوپ ائرمنیستانین سیویل لره هوجوم ائده‌رک محاربه جینایت‌لری تؤرتدیگینی سؤیله‌ییب.
شنتوپ رسمی سفرده اولدوغو آذربایجاندا آچیقلاما وئریب.
شنتوپ ائرمنیستانین دستکلدیگی ترور تشکیلات‌لاری‌نین داوام‌لی اولاراق آذربایجانین سیویل یاشاییش یئرلرینه هوجوم ائتدیگینی و آذربایجان اوردوسونون ایشغال اولونموش اراضی‌لری آزاد ائتمک اوچون عملیات باشلاتدیغینی بیلدیریب.
شنتوپ آذربایجانین بمت نیظامنامه‌سی‌نین 51-جی ماده‌سیندکی "اؤزونومودافعه" حقوقونون طلب‌لرینی یئرینه یئتیردیگینی وورغولاییب و آذربایجان اوردوسونون عملیات‌لاریندا اولوسلار آراسی حقوقا اویغون حرکت ائتدیگینی و یالنیز حربی هدف‌لرله موباریزه آپاردیغینی وورغولاییب.
ائرمنی قوه‌لری‌نین سیویل لری بومبالادیغینی خاطیرلا‌دان شنتوپ دئییب:
"آذربایجان اولوسلار آراسی حقوقا و محاربه اخلاقینا اویغون حرکت ائدیر. ائرمنیستان بونو ائتمیر. محاربه قانون‌لارینا عمل ائتمه‌ین، سیویل اهالینی هدف آلان و بومباردمان ائدن بیر دؤولت‌دن آتشکسه رعایت ائتمه‌سینی گؤزلمک ده آبسورددور".
شنتوپ بیلدیریب کی، ائرمنیستان مسکوا-دا الده اولونان اینسانی آتشکس راضیلاشماسینی کوبود شکیلده پوزا‌راق سیویل اهالینی هدفه آلماقدا داوام ائدیر. بو هوجوم‌لار، سیویل اها‌لی‌نین هدفه آلینماسی، سؤزون اصل معناسیندا، محاربه جینایت‌لری‌دیر. ائرمنیستان آرتیق قلوبال بیر پروبلئمه چئوریلیب.
آذربایجانین مقدس موباریزه آپاردیغینی سؤیله‌ین شنتوپ یالنیز تورک دؤولتی‌نین دئییل، 83 میلیون تورک خالقینین دا داغلیق قاراباغ باشدا اولماقلا ایشغال اولونموش اراضی‌لرین آزاد ائدیلمه‌سی اوغروندا موباریزنی دستکله‌دیگینی وورغولاییب.
| 1,449 | Arab | South-Azerbaijani | azb |
TRT | آوروپا بیرلیگی اؤلکهلرینین لیدئرلری، تورکیه‌ده باش وئره‌ن زلزله‌لرله باغلی جمهورباشقانی رجب طیب اردوغانا مکتوب یازیدی، باشساغلیغی دیله‌دی، دایانیشمالارینی بیلدیردبلر.
بلژیکین باشکندی بروکسل‌ده گئچیریله‌ن آوروپا بیرلیگی لیدئرلر ذیروه‌سی، ۶ فوریه‌ده قهرمان ماراش مرکزلی زلزله‌لرده حیاتینی ایتیره‌نلر اوچون بیر دقیقه‌لیک سایغی دوروشو ایله باشلادی.
لیدئرلر آیریجا جمهورباشقانی اردوغانا خطاباً بیر مکتوب یاییملادی. مکتوب‌دا، "خالقینیز اۆرک پارچالایان بیر چیله چکیر" ایفاده‌سیتی ایشلدن آوروپا بیرلیگی لیدئرلری زلزله‌لرده حیاتینی ایتیره‌نلر اوچون باشساغلیغی وئردی.
دۆشونجه‌لرینین، یاخینلارینی ایتیره‌نلرله و یاخینلارین‌دان خبر گؤزله‌یه‌نلرله بیرلیکده اولدوغونو بیلدیره‌ن آوروپا بیرلیگی لیدئرلری، یارالیلارا عاجیل شفا دیله‌دی و زامانلا یاریشان قورتارما قروپلارینین چالیشمالاری قارشیسیندا سایغیلارینی بیلدیردی.
لیدئرلر، "آوروپا بیرلیگی و عضو اؤلکه‌لر، بو فاجعه قارشیسیندا تورکیه و سوریه خالقلاری ایله تام دایانیشما ایجینده‌دیر" ایفاده‌سینی ایشلتدی.
زلزله‌دن سونرا تئز زاماندا یاردیم چاتدیریلماسی اوچون اللرین‌دن گله‌نی ائتدیکلرینی قید ائدن لیدئرلر، آوروپا بیرلیگی کمیسیونو و آوروپا بیرلیگی دؤنم باشقانی اولاراق سوئدین اولوسلارآراسی توپلومدان مالی دستک توپلاماق اوچون مارس آییندا باغیشچیلار کنفرانسی تشکیل ائتمه گیریشیمینده اولدوغونو خاطیرلاتدی.
مکتوب‌دا لیدئرلر، "تورک مقاملاری ایله یاخین ایش بیرلیگی ایجینده دستگیمیزی آرتیرماغا حاضیریق. دوشونجه‌لریمیز سیزینله و خالقینیزلا بیرلیکده اولماغا داوام ائد‌جک" دگرلندیرمه‌سینی ائتدی.
آوروپا بیرلیگی لیدئرلر ذیروه‌سینین سونوج بیلدیریسینده ده زلزله‌لره یئر وئریلدی.
بیلدیری‌نین، "تورکیه و سوریه‌ده باش وئره‌ن زلزله" باشلیقلی بؤلومونده باشساغلیغی و دایانیشما ایفاده‌لری یئر آلدی.
آوروپا بیرلیگینین سارسیلماز دایانیشماسی چرچیوهسینده ۱۶۰۰ نفرلیک آختارما قورتارما قروپلارینین تورییه‌یه گؤندریلدیگی قید ائدیلن بیلدیریده، آوروپا بیرلیگینین یاردیملاری آرتیرماغا حاضر اولدوغو بیلدیریلدی.
بیلدیریده، سوریهدهکی زلزله‌دن ضرر گؤرنلر اوچون اینسانلارا چاتابیلمه قونوسوندا هر کسه چاغری ائدیلدیگی، اینسانی چابالارین دستکلنمه‌سی اوچون علاوه قایناقلار آیریلدیغی، بیرلشمیش میللتلر تشکیلاتینین حمایه‌سی آلتیندا اینسانی یاردیملارین سرعتله گرندریلمه‌سی اوچون چاغری ائدیلدیگینه یئر وئریلدی.
| 2,110 | Arab | South-Azerbaijani | azb |
TRT | ایران-دا اؤتن گون عرضینده 103 کوروناویروس‌دان (کووید-19) اؤلوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بونونلا دا ایران-دا بو ویروس‌دان اؤلن‌لرین سایی 55 مین 993 نفره چاتیب.
ناظیرلیک رسمی‌سی دئییب کی، ایران-دا اؤتن 24 ساعات عرضینده 6 مین 360 نفر کوروناویروسا یولوخوب. بئله‌لیکله ایران-دا بو ویروسا یولوخان‌لارین سایی 1 میلیون 268 مین 263 نفره یوکسلیب. ویروس داشیییجیلاریندان 4 مین 745 نفرین وضعیتی آغیر قیمتلندیریلیر.
سادات لاری قئید ائدیب کی، ایران-دا ایندییه‌دک 1 میلیون 50 مین 553 نفر کوروناویروس‌دان ساغالیب.
ایران-دا ایندییه‌دک 7،99 میلیون‌دان چوخ تشخیص تستی حیاتا کئچیریلیب.
| 664 | Arab | South-Azerbaijani | azb |
TRT | گونئی کوره کشفیات تشکیلاتی، قوزئی کوره لیدری کیم جونگ-ونون اؤگئی بؤیوک قارداشی کیم جونگ نام‌ین مالزی‌ده، قوزئی کوره‌لی ایکی آژان طرفیندن اؤلدورولدوگونو ادعا ائتدی.
کشفیات تشکیلاتی طرفیندن معلوماتلان‌دیریلان گونئی کوره‌لی میللت وکیل‌لری‌نین وئردیگی معلوماتا گؤره، کیم جونگ نام، قوزئی کوره‌لی ایکی قادین آژان طرفیندن زهرلنه‌رک اؤلدورولدوو.
مالزی‌لی بیر مسئول ده کیم جونگ نام‌ین کوالا لامپور هاوا لیمانیندا آلوئر ساحه‌سینده اسپری ایله تشکیل ائدیلن سالدیری سونراسی اؤلدوگو بیلدیردی.
داها اوّل عمی‌سی کیمی عائله عضو‌لرینی اؤلدورتدوگو گؤستریلن کیم جونگ-اونون بؤیوک قارداشییلا باغلی بنزر بیر وضعیتین سؤز موضوعسو اولوب اولمادیغی دا بیلینمیر.
قوزئی کوره‌نین اسکی لیدری کی ژونگ-ایل ان بؤیوک اوغلو اولان کیم ژونگ-نام بیر مدت‌دیر سورگوندئیدی. ژونگ-نام، 1998دن 2001-جی ایله قدر آتاسی طرفیندن قوزئی کوره‌نین یئنی لیدری اولماق اوچون بیلینن واریثی اولاراق گؤرولوردو.
آنجاق کیم ژونگ-نام، ساختا پاسپورت ایستیفاده ائده‌رک گیزلیجه ژاپونیایا گئتمه‌سی و 2001-جی ایلده دا دیسنیلندی زیارت ائتمه تلاشسی‌نین باشاریسیزلیقلا سونوچلانماسی‌نین آردیندان آتاسی‌نین گؤزوندن دوشموشدو.
سورگونده یاشایان کیم ژونگ-نام قوزئی کوره رژیمینی تنقید ائدن و رهبرلیکده اصلاحات ائدیلمه‌سی لازیم اولدوغونو ساوونان بیری ایدی.
| 1,184 | Arab | South-Azerbaijani | azb |
TRT | سودان پرزیدنتی عمر البشیر اؤلکهسینین امریکا ایله علاقه لرینی اینکیشاف ائتدیرمکده ماراق‌لی اولدوغونو دئییب.
عمر البشیر اؤلکهسینین واشینگتن-داکی سفیری محمد عطا ال مولایی قبول ائدیب.
عمر البشیر گؤروش زامانی سودانین امریکا ایله علاقه لری گئنیشلندیرجگینی دئییب.
"بوتون دؤولت قوروم‌لاری‌نین کووردیناسیون ایچینده ایداره ائدرک سودان و امریکا موناسیبتلری‌نین ایرلیلمه‌سی و اینکیشافینا یؤنلمیش بوتون مانع لری آرادان قالدیراجاغیق"-دئیه سودان پرزیدنتی عمر البشیر وورغولاییب.
| 469 | Arab | South-Azerbaijani | azb |
TRT | بولقاریستان پلاستیک محصول‌لارین تکرار اعمالینا دایر گؤستریجی‌لره اساساً آوروپا بیرلیگینده ایکینجی یئرده‌دیر.
بو، آوروپا ایستاتیستیک آژانسینین معلوماتیندا قئید اولونوب.
بولقاریستان-دا بو رقم 65 فایزه چاتیب. بیرینجی یئرده ایسه لیتوا‌دیر. بورادا 74 فایز پلاستیک محصول‌لار تکرار اعمال اولونوب. اوچونجو یئرده قیبریس دیر. بورادا بو گؤستریجی 62 فایزه برابردیر. عینی زاماندا بیرینجی اونلوغا آلمانیا، سلوونیا، چئخیا، سلوواکیا، هوللاندیا، ایسپانیا و سوئد داخیل اولوب. ان سونونجو یئرده ایسه مالتا‌دیر. بورادا یالنیز 24 فایز پلاستیک محصول تکرار اعمال اولونوب. آوروپا بیرلیگینده عمومیتله ایسه 42 فایز پلاستیک تکرار اعمال ائدیلیب. 2005-جی ایلده بو رقم 18 فایزه برابر اولوب.
| 661 | Arab | South-Azerbaijani | azb |
TRT | تورکیه 2018 فیفا دونیا کوپاسی آوروپا سئچمه‌لری مرحله‌سی‌نین I قروپوندا بو گون آخشام کرواسی ایله قارشی‌لاشا‌جاق.
موباریزه ساعت 21.45-ده اسکی شهیر، یئنی اسکی شهیر استادیوموندا باش توتاجاق. قارشیلاشمانی مجارستان فوتبول فدراسیونونون داوری ویکتور کاسای ایداره ائده‌جک.
واسال توته و گیؤرگی رینگ ایسه کؤمکچی داور کیمی وظیفه ایجرا ائده‌جک‌لر.
سئچمه مرحله‌سی‌نین I قروپونا آرزولادیق‌لاری کیمی باشلایا بیلمه‌ین تورکیه میللیسی سون اوچ موسابیقه ده غالیب گلدیک‌دن سونرا اوکراینایا 2-0 حسابی ایله مغلوب اولدو.
قروپدا اوینادیغی یئددی موسابیقه‌نین اوچونده غلبه قازانان میللی‌لرین اوینادیق‌لاری ایکی موسابیقه هئچ-هئچه، بیری ایسه مغلوبیتله نتیجلنیب. 11 امتیازین صاحیبی آی-اولدوزلو تیم ریتینگ جدولینده 4-جو سیرادا‌دیر. اوینادیغی 7 موسابیقه ده 5 غالیبیت قازانان کرواسی، 16 امتیاز ایله لیدئردیر.
| 775 | Arab | South-Azerbaijani | azb |
TRT | چینین رادارا یاخالانمایان ساواش اوچاغی گؤروجویه چیخدی.
چین کومونیست پارتیسی‌نین رسمی یایین اورگانلاریندان گلوبال تایمز قازئته‌سی‌نین خبرینه گؤره، اؤلکه‌نین ژ-20 5.جی نسیل ساواش اوچاغی، گوانگدونگ ایالتی‌نین جوهای شهرینده تشکیل ائدیلن اولوسلارآراسی هاواچیلیق و اوزای سرگی‌سینده گؤستری اوچوشو ائتدی.
یاخین گلهجکده چین هاوا گوج‌لری‌نین استفاده‌سینه گیرمه‌سی گؤزلنیلن اوچاغین قیسا و اوزون منزیل‌لی موشک داشیما قابیلیتی وار.
چین آیریجا اؤز ساحه‌سینده دونیانین ان گلیشمیش دنیز اوچاغی آگ-600لرله ده بیر گؤستری ائتدی.
ی-20 یئنی نسیل حربی یوک اوچاقلاری ایله بیر چوخ ساواش اوچاغی‌نین سرگیلندیگی سرگییه، روسیا، فرانسا، آمریکا ایله یاناشی 42 اؤلکه قاتیلیر.
چینین یئرلی یاپیمی ژ-20 و ژ31، آمریکانین اف-22 و اف35، روسیانین ت-50 ساواش اوچاقلاری دا رادارا توتولمایان اوچاقلار کاتگوریسینده یئر آلیر.
ساوونما بودجه‌سینی 20 ایلدیر داوام‌لی آرتیران چین، آمریکادان سونرا حربی بودجه‌یه ان چوخ قایناق آییران اؤلکه‌دیر.
چین، ساواش اوچاق‌لاری‌نین یانیندا دنیزآلتی، یولچو اوچاغی، موشک سیستم‌لری ده اعمال ائدیر.
| 987 | Arab | South-Azerbaijani | azb |
TRT | نیجریه-نین گونئی ینده توره دیلن سلاحلی هوجوم نتیجه‌سینده 10 نفر حیاتینی ایتیریب.
میللی مطبوعاتدا یئر آلان خبرلره گؤره، دلتا ایالتینه باغلی اوقلی بؤلگه‌سینده سلاحلی هوجوم نتیجه‌سینده 10 نفر حیاتینی ایتیریب، خیلی سایدا آدام دا خسارت آلیب.
دیگر طرفدن دلتا ایالتی مطبوعات کاتیبی الیزا ایفاجیکا حادثه‌نی تصدیق ائده‌رک، بؤلگه‌یه تهلوکه‌سیزلیک قوه‌لری‌نین جلب اولوندوغونو بیلدیریب.
| 379 | Arab | South-Azerbaijani | azb |
TRT | حکاری چوخورجا قازان دره‌سینده ارن قوشاتما-۲۹ ایچ گوونلیک عملیاتی چرچیوهسینده بیری نارینجی کتگوریده اولان ۳ تروریست ضررسیزلشدیریلدی.
ایچ ایشلری باخانلیغیندان وئریله‌ن آچیقلامادا، حکاری ژاندارماسی طرفیندن ۱۰ آگوستدا چوخورجا ائلچه‌سینین مئشه‌لی محله‌سی قازان بؤلگه‌سینده باشلادیلان ارن قوشاتما-۲۹ عملیاتینین اوغورلا داوام ائتدیگی بیلدیریلدی.
آچیقلامادا، عملیات‌دا بیری نارینجی کتگوریده اولماقلا ۳ تروریستین ضررسیزلشدیریلدیگی ایفاده ائدیلدی.
سوریه‌نین قوزئیینده ده بؤلوجو ترور هؤرگوتو پ‌کاکا/ی‌پ‌گ عضوو ۶ تروریست تورک سلاحلی گوجلری طرفیندن ضررسیزلشدیریلدی.
میللی ساوونما باخانلیغیندان وئریله‌ن آچیقلامادا،
"سوریه‌نین قوزئییندن ماردین سرحد خطیمیزه آتیش ائدن ۶ پ‌کاکا/ی‌پ‌گ تروریستی تورک سلاحلی گوجلریمیزین قارشیلیق آتیشی ایله ائتکیسیز حالا گتیریلدی" ایفاده‌لرینه یئر وئریلدی.
| 773 | Arab | South-Azerbaijani | azb |
TRT | امریکا پرزیدنتی جو بایدن ایله روسیا پرزیدنتی ولادیمیر پوتین آراسیندا گؤروشون سوئیس-ین ژنو شهرینده کئچیریلمه‌سی گؤزله‌نیلیر.
بو باره‌ده سی ان ان کانالی بیلدیریب. گؤروشون ژوئن‌ین 15-16-دا پلانلاشدیریلدیغی دئییلیر.
آغ ائودن بیلدیریب‌لر کی، ولادیمیر پوتین ایله گؤروش جو بایدنین ایلک خاریجی سفری چرچیوهسینده کئچیریله‌جک.
| 317 | Arab | South-Azerbaijani | azb |
TRT | عراق-دا امریکانین بازالاریندان بیری‌نین هوجوما معروض قالماسیندان سونرا بو اؤلکه باشچیلیغینداکی داعش علیهینه کوالیسیونا مخصوص دؤیوش طیاره‌لری سوریه-ده ایرانا مخصوص 3 حربی منطقه‌نی هدف آلیب.
قیریجی‌لار بوکمال قصبه‌سیندکی امام علی بازاسینی، صنایع و حضام بؤلگهلریندکی حربی منطقه‌لری ووروب‌لار.
قایناقلار سپاه پاسداران و بونلارا صادق ترورچو قروپ‌لارین اولدوغو بازادا اؤلن و یارا‌لانان‌لار اولدوغونو بیلدیریب.
امریکا باشچیلیغینداکی داعش علیهینه کوالیسیونون سؤزچوسو سرهنگ میلس کاگینس مارسین 12-ده آخشام عراق-داکی کوالیسیون قوه‌لری‌نین اولدوغو تاجی بازاسی‌نین راکتله وورولدوغونو بیلدیریب. امریکا مئدیاسی دا 2 اؤلکه عسگریله یاناشی اینگیلتره‌نین بیر عسگری‌نین اؤلدوگونو و 11 عسگرین یارالاندیغینی آچیقلاییب.
امریکا مئدیاسینا معلومات وئرن صلاحیت‌لی‌لر همین هوجومون ایرانا یاخین قروپ‌لار طرفیندن ائدیلمیش اولا بیله جگینه دقت چکیب.
| 823 | Arab | South-Azerbaijani | azb |
TRT | خاریجی ایشلر باخانی مؤولود چاووش‌اوغلو یارین لبنانا سفر ائد‌جک.
خاریجی ایشلر باخانلیغیندان وئریله‌ن آچیقلامادا چاووش‌اوغلونون سفری چرچیوهسینده حیاتا گئچیرجگی گؤروشمه‌لر زامانی لبنان ایله ایکیلی ایلیشکیلرین مختلیف ساحه‌لرده داها دا گلیشدیریلمه‌سینه دایر آتیلابیله‌جک آددیملار ایله بؤلگه‌سل و اولوسلارآراسی گلیشمه‌لرین اله آلیناجاغی بیلدیریلدی.
باخان چاووش‌اوغلونون سفری وسیله‌سی ایله لبنانین خاریجی ایشلر باخانی شربل وهبه ایله گؤروشمه‌سینین بانی سیرا، لبنان پرزیدنتی میشل عون، مجلس باشقانی نبیه بری و باشباخان نجیب میقاتی طرفیندن قبول ائدیله‌جگی گؤزله‌نیلیر.
| 563 | Arab | South-Azerbaijani | azb |
TRT | بیر چوخ اؤلکه‌نین لیدرلری جمهور باشقانی رجب طیب اردوغانی پرزیدنت سئچکی‌لری‌نین ایکینجی توروندا قازاندیغی اوغورا گؤره تبریک ائدیب‌لر.
ایله تیشیم باشقانلیغیندان وئریلن آچیقلامایا گؤره، ماجاریستانین باش ناظیری ویکتور اوربان تلفونلا زنگ ائتدیگی جمهور باشقانی اردوغانی یئنیدن پرزیدنت سئچیلمه‌سی موناسیبتیله تبریک ائدیب.
گؤروشده اوربان یئنی دؤورون تورک خالقی اوچون خیرلی اولماسینی آرزولاییب.
الجزایر پرزیدنتی عبدالمجید تبون تلفونلا زنگ ائتدیگی پرزیدنت اردوغانی سئچکی‌لرده الده ائتدیگی غلبه موناسیبتیله تبریک ائدیب و سئچکی نتیجه‌لری‌نین تورک خالقی اوچون خیرلی اولماسینی آرزولاییب.
سومالی پرزیدنتی حسن شیخ محمود جمهور باشقانی رجب طیب اردوغانا تلفونلا زنگ ائده‌رک اونو سئچکی‌لرده الده ائتدیگی غلبه موناسیبتیله تبریک ائدیب.
قیرغیزیستان پرزیدنتی صادر چاپاروو دا اردوغانا تلفونلا زنگ ائده‌رک اونو اونو سئچکی‌لرده الده ائتدیگی غلبه موناسیبتیله تبریک ائدیب.
گؤروشده هر ایکی لیدر سئچکی نتیجه‌لری‌نین تورک خالقی اوچون خیرلی اولماسینی آرزولاییب.
عراق کورد بولگه سل رهبرلیگی‌نین صدری نچیروان بارزانی ده جمهور باشقانی اردوغانا تلفونلا زنگ ائده‌رک اونو سئچکی‌لرده الده ائتدیگی غلبه موناسیبتیله تبریک ائدی و سئچکی نتیجه‌لری‌نین تورک خالقی اوچون خیرلی اولماسینی آرزولاییب.
بنگلادش باش ناظیری شیخ حسینه واجد ده اردوغانا زنگ ائدیب.
گؤروشده واجد پرزیدنت اردوغانی یئنیدن پرزیدنت سئچیلمه‌سی موناسیبتیله تبریک ائدیب و سئچکی نتیجه‌لری‌نین تورک خالقی اوچون فایدا‌لی اولماسینی آرزولاییب.
ایتالیانین باش ناظیری جورجیا ملونی ده اردوغانا زنگ ائده‌رک، اونو تبریک ائده‌رک، سئچکی نتیجه‌لری‌نین تورک خالقی اوچون فایدا‌لی اولماسینی آرزولاییب.
بحرین کرا‌لی آل خلیفه پرزیدنت اردوغانی یئنیدن پرزیدنت سئچیلمه‌سی موناسیبتیله تبریک ائدیب و سئچکی نتیجه‌لری‌نین تورک خالقی اوچون خیرلی اولماسینی آرزولاییب.
بیرلشمیش میللتلر تشکیلاتینین باش کاتیبی آنتونیو گوترش تلفونلا زنگ ائتدیگی پرزیدنت اردوغانی یئنیدن سئچیلمه‌سی موناسیبتیله تبریک ائدیب.
گؤروش زامانی بولگه‌سل مسئله‌لر ده موذاکیره اولونوب.
| 1,852 | Arab | South-Azerbaijani | azb |
TRT | فرانسانین خاریجی ایشلر ناظیری ژان ایو لودریان سراغا گون اؤلکه‌میزین خاریجی ایشلر ناظیری مولود چاووش اوغلو ایله کئچیردیگی گؤروشده سوچی راضیلاشماسینا وئردیگی دستکی دیله گتیردی.
فرانسا خاریجی ایشلر ناظیرلیگی‌نین گؤروشله باغلی آچیقلاماسیندا بیلدیریلیب کی، ایکی ناظیر گؤروشده سوریه مسئله‌سینی موذاکیره ائتدی‌لر.
ژان ایو لودریان ادلیب بؤلگه‌سینده تهلوکه‌سیز بؤلگه یارادیلماسینی تامین ائدن و اسد رژیمی‌نین و اونا دستک اولان‌لارین بو بؤلگه‌ده هوجوم ائتمه‌سینه مانع اولان 17 سپتامبرداکی سوچی راضیلاشماسینا دستیگینی دیله گتیردی. لودریان چاووش اوغلونا سوریه مسئله سینده میصر، فرانسا، آلمانیا، اردن، سعودی عربیستانی، اینگیلتره و امریکانین اولدوغو و کیچیک قروپ کیمی آدلان‌دیریلان قروپ و آستانا قروپو ایله فعالیتلرینی داوام ائتدیرمه موضوع سوندا چاغیریش ائتدی.
ایکی ناظیرین سوریه مسئله‌سینده سیاسی حل تاپماغا و بمت-نین سوریه عذره خصوصی نماینده‌سی استفان دی میستورانین باره‌سینده ایشله‌دیگی آنایاسا فعالیت‌لرینه سرعت قازاندیریلماسی موضوع سوندا همفیکیر اولدوقلاری بیلدیریلیب. بمت-نین لیبی عذره خصوصی نماینده‌سی قاسام سلامه‌نین لیبی باره‌دکی یول خریطه‌سیله اؤلکه‌ده شفاف و ساکیت سئچکی‌نین حاضیرلانماسی موضوع سوندا دستک‌لرینی ایفاده ائتدیکلری وورغولانیب.
| 1,139 | Arab | South-Azerbaijani | azb |
TRT | آمریکا بیرلشمیش دؤولتلری پرزیدنتی دونالد ترامپ، ایران طرفیندن آمریکا عنصورلارینا ائدیله‌جک هر هانسی بیر سالدیرینین بؤیوک و ازیجی بیر گوجله قارشیلیق گؤره‌جگینی بیلدیردی.
ترامپ، آرتان آمریکا-ایران گرگینلیینه دایر سوسیال پایلاشیم سایتی تویتر حسابین‌دان یئنی دگرلندیرمه‌لر وئردی.
تهرانین نزاکت و مرحمت‌دن آنلامادیغینی ساوونان ترامپ،
"مع‌الاسف باشا دوشدوکلری شئی گوج و قوت؛ آمریکا بیرلشمیش دؤولتلری ده آچیق آرا دونیانین ان گوجلو اوردوسونا صاحب، تکجه سون ۲ ایلده ۱،۵ تریلیون دلار یاتیریم یاتیریلدی" ایفاده‌لرینی ایشلتدی.
ترامپ، ایران خالقینین ایران‌لی رهبرلرین یانلیش سئچیملری و ترورا سرمایه ائتمه‌لری سببیله عذاب چکدیگینی ایر‌لی سوردو.
ایرانین چوخ ساییدا آمریکالینین اؤلومونه سبب اولان بومبالی ائیلملردن ده مسئول اولدوغونو ایفاده ائدن ترامپ،
"ایرانین بو گون وئردیگی چوخ جاهیل و آلچالدیجی آچیقلاماسی، ساده‌جه اونلارین گئرچک‌لیگی اوخومادیغینی گؤستریر. ایران طرفیندن آمریکان عنصورلارینا ائدیله‌جک هر هانسی بیر سالدیری بؤیوک و ازیجی بیر گوجله قارشیلیق گؤره جکدیر. بعضی ساحه‌لرده ازیجی یوخ ائدیجی معناسینا گله‌بیلر. آرتیق جان کری و اوباما یوخ!" دگرلندیرمه‌سینی وئردی.
ترامپ، جمعه گونو ایرانا قارشی هاوا سالدیریسینا راضی‌لیق وئردیگینی، آنجاق ۱۵۰یهیاخین ایرانلی‌نین اؤله‌جگی معلوماتینی آلاندا سالدیری امرینی دوردوردوغونو آچیقلامیشدی.
آمریکا بیرلشمیش دؤولتلری رهبرلیگی اینسان‌سیز هاوا آراجینین (ایها) وورولماسینین آردیندان دونن ایران لیدئری علی خامنه‌ای‌نی ده احاطه ائد‌جک شکیلده تهرانا قارشی یئنی تحریملر گتیرمیشدی. خارجی ایشلر باخانی جواد ظریفین ده تحریم لیسته‌سینه آلیناجاغی بیلدیریلمیشدی.
ایران خاریجی ایشلر باخانلیغی سؤزچوسو عباس موسوی ایسه آمریکا بیرلشمیش دؤولتلرینین ایران لیدئری علی خامنه‌ای و خاریجی ایشلر باخانی محمد جواد ظریفی هدف آلان تحریملرله دیپلوماسی قاپیلارینی تامامیله باغلادیغینی ایفاده ائتمیشدی.
| 1,711 | Arab | South-Azerbaijani | azb |
TRT | آلبانیادا مرکزی دیراج شهرینه 15 کیلومتر مسافه‌ده اولان 6.3 بؤیوکلوگون‌دکی زلز‌له‌ده اؤلنلرن ساییسی 39آ چیخدی.
بؤلگه‌ده باشدا تورک آختارما قورتارما قروپ‌لاری اولماقلا فرق‌لی اؤلکه‌لردن گلن قروپ‌لار داغینتی آلتیندا قالان‌لارا چاتماق اوچون ایشلری داوام ائتدیریر.
ساوونما ناظیرلیگین‌دن ائدیلن آچیقلامادا، زلز‌له‌ده اؤلن‌لرین ساییسینین 39آ چیخدیغی بیلدیریلدی.
ساغلیق ناظیرلیگی ده 8ی آغیر 658 نفرین یارالاندیغینی بیلدیردی.
ناظیرلر کابینه‌سی‌نین قراری ایله، زلزله سببیله پایتخت تیرانا و دیراچ‌دا 30 گونو کئچمه‌یه‌جک مدتله طبیعی فلاکت وضعیتی اعلان ائدیلدی.
دیگر طرفدن یئر علم‌لری، انرژی، سو و چئوره اینستیتوسون‌دان (IGJEUM) ائدیلن آچیقلامادا، دونن مرکزی آدریاتیک دنیزی اولان 5.6 بؤیوکلوگونده بیر زلزله داها میدانا گلدیگی بیلدیریلدی.
یئر علم‌لری، انرژی، سو و چئوره اینستیتوسو آیریجا، 26 نوامبردا ساعات 03.55ده میدانا گلن آنا زلز‌له‌نین آردیندان ان بؤیوگو 5 اولان 524 آرتچی سارسینتی میدانا گلدیگی معلوماتینی پایلاشدی.
| 913 | Arab | South-Azerbaijani | azb |
TRT | جمهورباشقانی رجب طیب اردوغان، یوکسک سویه‌لی استراتژیک امکداشلیق شوراسینین ۴.جو توپلانتیسی و آسیادا امکداشلیق و گۆون آرتیریجی تدبیرلر کنفرانسینین آلتینجی ذیروه توپلانتیسینا قاتیلماق اوچون قازاقیستانین باشکندی آستانایا گئتدی.
اردوغان قازاقیستان جمهورباشقانی قاسیم جؤمرت توکایئوله تورکیه-قازاقیستان یوکسک سویه‌لی استراتژیک امکداشلیق شوراسینین ۴.جو توپلانتیسینا باشقانلیق ائد‌جک.
بعضی باخانلارین ایشتیراکی ایله گئچیریله‌جک شورا توپلانتیسیندا تورکیه-قازاقیستان ایلیشکیلری بوتون یؤنلری ایله گؤزدن گئچیریله‌جک، گئنیشلندیریلمیش استراتژیک اورتاقلیغین درینلشدیریلمه‌سی ایمکانلاری مذاکیره اولوناجاق.
گؤروشمه‌لرده ایکیلی ایلیشکیلرین یانی سیرا، بؤلگه‌سل و کۆره‌سل پروبلئملر حاقیندا فیکیر آلیش وئریشی ائدیله‌جک.
جمهورباشقانی اردوغان، یارین کتشکیل ائدیله‌جک آسیادا امکداشلیق و گۆون آرتیریجی تدبیرلر کنفرانسینین ۶.جی ذیروه توپلانتیسیندا ایسه دؤولت و حکومت باشقانلارینا خطاب ائده‌جک و ایکیلی گؤروشمه‌لر گئچیره‌جک.
| 898 | Arab | South-Azerbaijani | azb |
TRT | تورکیه، ایران مجلسی و انقیلاب لیدئری خمینی‌نین حرمی قارشیسیندا یاشانان ترور سالدیری‌لارینی قینادی.
خاریجی ایشلر باخانلیغیندان وئریلن یازیلی آچیقلامادا، سحر ساعاتلاریندا تهران‌داکی ایران ایسلامی شورا مجلیسی ایله آیت‌الله خمینی حرمینه قارشی ترور سالدیریلاری دوزنلندیگی‌نین و سالدیریلاردا حیاتینی ایتیرن‌لر ایله یارا‌لی‌لار اولدوغونون اوزونتو ایله اؤیرنیلدیگی ایفاده ائدیلدی.
آچیقلامادا،
"بو منفور سالدیریلاری قیناییر، حیات‌لارینی ایتیرنلره الله‌دان رحمت دیله‌ییر، یاخین‌لاری باشدا اولماق اوزره ایران خالقینا و حکومتینه باشساغلیغی سونور و یارالیلارا عاجل شفا‌لار دیله‌ییریک" ایفاده‌لرینه یئر وئریلدی.
| 608 | Arab | South-Azerbaijani | azb |
TRT | میللی مودافعه ناظیری حولوصی آکار اؤزبکیستانلا موناسیبت‌لرده چوخ جدی اینکیشاف‌لارا نایل اولوندوغونو سؤیله‌ییب.
آکار پاکیستان و قازاخیستان-داکی گؤروش‌لریندن سونرا بو گون اؤزبکیستانین پایتاختی تاشکند-ا سفر ائدیب.
اؤزبکیستانین مودافعه ناظری باها‌دیر قوربانوو ناظیر آکاری مودافعه ناظیرلیگینده تشکیل ائدیلن حربی مراسیمله قارشیلاییب.
مراسیمدن سونرا ایکی ناظیرین رهبرلیک ائتدیگی هئیتلرآراسی ایجلاسین آچیلیشیندا چیخیش ائدن آکار ایکی اؤلکه آراسینداکی علاقه‌لره اهمیت وئردیک‌لرینی ایفاده ائدیب: "موناسیبت‌لریمیزی هر ساحه‌ده اینکیشاف ائتدیرمه‌یه چالیشیریق. بورایا تیجارت، ایقتیصادی، سوسیال، سیاسی موناسیبت‌لر و البته کی، حربی موناسیبت‌لر داخیل‌دیر. بو موناسیبت‌لرده چوخ جدی اینکیشاف‌لارا نایل اولدوق" دئییب.
اؤزبکیستانین مودافعه ناظیری باها‌دیر قوربانوو ایسه تورکیه و اؤزبکیستانی دیلی و دینی بیر، قارداش ایکی اؤلکه اولاراق قیمتلندیره‌رک، "دؤولت‌لریمیز آراسیندا سرعتله اینکیشاف ائدن علاقه‌لر چرچیوهسینده حربی علاقه‌لریمیز سرعتله اینکیشاف ائدیر" ایفاده‌سینی ایشله‌دیب.
آچیلیش نطق لریندن سونرا مطبوعاتا قاپالی کئچیریلن ایجلاسین سونوندا آکار و قوربانوو طرفیندن حربی مالیه امکداشلیق سازیشی و ناغد یاردیم مراجعت پروتوکولو ایمضالانیب.
اؤزبکیستانین مودافعه ناظیری باها‌دیر قوربانوولا گؤروشدوک‌دن سونرا آکار سیمپوزیوم سارایینا گئدیب و اؤزبکیستان تهلوکه‌سیزلیک شوراسینین باش کاتیبی ویکتور ماحمودوو ایله گؤروشوب.
گؤروشده آکار هم حربی تحصیل، هم ده مدافعه صنایع سینده مؤوجود علاقه‌لرین گوجلندیریلمه‌سی‌نین ضروری‌لیگینه ایشاره ائدیب.
| 1,414 | Arab | South-Azerbaijani | azb |
TRT | ایران-دا اؤتن گون عرضینده کوروناویروس‌دان 157 نفر (کووید-19) اؤلوب.
بونو ایرانین ساغلیق، معالیجه و طبی تحصیل ناظیرلیگی اعلان ائدیب.
بونونلا دا ایران-دا بو ویروس‌دان اؤلن‌لرین سایی 81 مین 519 نفره یوکسلیب.
ایران-دا اؤتن 24 ساعات عرضینده 10 مین 598 نفر کوروناویروسا یولوخوب. بئله‌لیکله اؤلکه‌ده بو ویروسا یولوخان‌لارین سایی 2 میلیون 990 مین 714 نفره چاتیب. ویروس داشیییجیلاریندان 3584 نفرین وضعیتی آغیر قیمتلندیریلیر.
ایران-دا ایندییه‌دک 2 میلیون 590 مین 682 نفر کوروناویروس‌دان ساغالیب، 21 میلیون‌دان چوخ تشخیص تستی حیاتا کئچیریلیب.
عمومی‌لیکده ایران-دا تخمینن 4 میلیون 987 مین 963 دوز واکسن وورولوب. بیرینجی مرحله اوزره واکسیناسیون اولونان‌لارین عمومی سایی 4 میلیون 281 مین 268 نفر، ایکینجی مرحله اوزره واکسیناسیون اولونان‌لارین سایی ایسه 706 مین 695 مین نفر تشکیل ائدیر.
کوروناویروسا یولوخما اوزره 16 شهر قیرمیزی و 201 شهر نارینجی زونا حساب اولونور. بوندان باشقا 231 شهر ساری زونا حساب اولونور.
| 897 | Arab | South-Azerbaijani | azb |
TRT | ایران جمهورباشقانی ابراهیم رئیسی اؤلکهسینین شانگهای امکداشلیق تشکیلاتینا تام عضو قبول ائدیلدیگینی آچیقلادی.
رئیسی، تاجیکیستانین باشکندی دوشنبه‌ده گئچیریله‌ن شانگهای امکداشلیق تشکیلاتینین ۲۱.جی دؤولت باشقانلاری ذیروه‌سین‌ده دانیشدی.
ذیروه‌ده ایرانین شانگهای امکداشلیق تشکیلاتینا تام عضوو اولاراق قبول ائدیلدیگینی آچیقلایان رئیسی،
"اجازه وئرین، بؤلگه‌سل سویه‌ده حقیقی باریش و امکداشلیغی تامین ائتمک اوچون آز فرصتلردن بیری اولان بو اؤنملی و تأثیرلی توپلانتییا قاتیلماق‌دان ممنون‌لوغومو ایفاده ائدیم. ایرانین دائمی عضولوگو مناسیبتی ایله بوتون عضولره صمیمی تشکرومو بیلدیریرم" دئدی.
اولوسلارآراسی سیستمینقطوبلاشماغا و مستقیل دؤولتلرین له‌ینه گوجون یئنیدن بؤلگوسونه دوغرو دییشدیگینی دئیه‌ن رئیسی، شانگهای امکداشلیق تشکیلاتینی اقتصادی، سیاسی و دموگرافیک دیرلره صاحب بیر تشکیلات و قلوبال چوخ طرف‌لی‌لیک اوچون "حرکت وئریجی بیر گوج" اولاراق تانیملادی.
"دونیا یئنی بیر دؤنمه گیردی. هژمونی و تک طرف‌لی‌لیک اورتادان قالخیر. اولوسلارآراسی سیستم‌ده‌کی گوج مستقیل دؤولتلرین له‌ینه دییشیر" دئدی.
| 983 | Arab | South-Azerbaijani | azb |
TRT | پاکیستانین قوزئیینده دونن ۵،۸ بؤیوکلویون‌ده میدانا گلن زلز‌له‌ده حیاتینی ایتیره‌نلرین ساییسی ۳۰ نفره یوکسلدی.
حکومت مقاملارینین وئردیگی معلوماتا گؤره، زلز‌له‌ده یارالانانلارین ساییسینین ایسه ۵۰۰ نفره یاخینلاشدیغی قید ائدیلدی.
دئپرم سونراسی ائولرین دامی چؤکرکن، یوللاردا دا بؤیوک چاتلار اولوشدو.
آمریکا بیرلشمیش دؤولتلری ژئولوژیک آراشدیرمالار مرکزین‌دن دونن وئریلن آچیقلامادا، مرکزی یئنی میرپورون ۱ کیلومتر گونئی دوغوسو اولان ۵،۸ بؤیوکلویون‌ده‌کی زلز‌له‌نین یئرین ۱۰ کیلومتر آلتیندا ثبت ائدیلدیگی بیلدیریلمیشدی.
زلز‌له‌نین باشکند اسلام آباد، لاهور شهری و هیندیستانین بعضی بؤلگه‌لرین‌ده ده حس ائدیلدیگی بیلدیریلمیشدی.
| 616 | Arab | South-Azerbaijani | azb |
TRT | میللی مودافعه ناظیری حولوصی آکار و روسیانین مودافعه ناظیری سرگئی شویگو آراسیندا تلفون دانیشیغی اولوب.
میللی مودافعه ناظیرلیگی‌نین یایدیغی معلوماتینا گؤره، حولوصی آکار تلفون دانیشیغی زامانی ائرمنیستانین حربی تجاوزونه سون وئرمه‌سی و ایشغال ائتدیگی تورپاق‌لاردان چیخاریلماسی‌نین واجیب‌لیگینی وورغولاییب.
ناظیر آکار بیلدیریب کی، آتشکسه باخمایا‌راق، سیویل اها‌لییه هوجوم ائدن ائرمنیستان بونا سون وئرمه‌لی و ایشغال ائتدیگی تورپاق‌لاردان چیخما‌لی‌دیر: "آذربایجان موناقیشه‌نین حلی اوچون داها 30 ایل گؤزلمه‌یه‌جک. تورکیه اؤز تورپاق‌لارینی گئری آلماق اوچون آذربایجانین باشلادیغی عکس-هوجوم عملیات‌لاریندا آذربایجانین یانیندا اولاجاق".
حولوصی آکار همچنین تورکیه-نین سوریه ادلیب-ده باریش و ثابیتلیگین تامینی اوچون 5 مارس تاریخینده روسیا ایله قبول ائدیلن راضیلاشمایا اویغون اولاراق عهده لیک‌لرینی یئرینه یئتیردیگینی سؤیله‌ییب.
گوناه‌سیز اینسانلارین کؤنول‌لو و تهلوکه‌سیز شکیلده ائولرینه قییادا بیلمک اوچون تورکیه-نین الیندن گلن جهدی گؤسترمه‌یه داوام ائتدیگینی وورغولاییب.
آکار تورکیه ایله لیبی آراسیندا 500 ایللیک تاریخی دوستلوق، قارداش‌لیق علاقه‌لری‌نین اولدوغونو، تورکیه-نین بؤلگه‌ده ثابتلیک اولماسی اوچون الیندن گلن سعی گؤسترمه‌یه داوام ائدجگینی، بمت تهلوکه‌سیزلیک شوراسینین علاقه‌دار قرارلاری داخیلینده ثابت، موستقیل و اگمن بیر لیبی-نی دستکلدیگینی بیلدیریب.
| 1,257 | Arab | South-Azerbaijani | azb |
TRT | بیرلشمیش میلتلر باش کاتیبی آنتونیو گوترش، آمریکانین سوریه‌ده سؤزده "سرحد گوونلیگی گوجو" قورما پلانینا دایر،
"سوریه خالقی اؤز پروبلئملرینی اؤزو حل ائده‌بیلسه داها یاخشی اولاردی" دئدی.
گوترش، بیرلشمیش میلتلر مرکزینده دوزنله‌دیگی مطبوعات کنفرانسیندا گوندمه دایر سواللاری جاوابلاندیردی.
اولوسلارآراسی توپلومون بیر چوخ مسئله‌ده اوغورسوز اولدوغونا و داوام ائدن چاتیشمالار و ترور مسئله‌سینه دقت چکن گوترش،
"اورتادوغودا بیر کور دویون ایله کره یاریم آداسین‌دا محتمل بیر نوکلئر ساواشلا قارشی قارشییاییق" دئدی.
ایقلیم دییشیکیلیگینین سرعتله ایرلیله‌دیگی، برابرسیزلیکلرین، میلتچیلیگین آرتماسی باره‌ده اویاران گوترش، گونوموزون پروبلئملری قارشیسیندا داها آز نیفرت، داها چوخ دیالوگ و داها چوخ اولوسلارآراسی امکداشلیق چاغریسی ائتدی.
گوترش، قازئته‌چی‌لرین آمریکانین سوریه‌ده سؤزده "سرحد گوونلیگی گوجو" قورما پلانینا دایر سوالینا،
"سوریه خالقی اؤز پروبلئملرینی اؤز حل ائده‌بیلسه داها یاخشی اولاردی" جاوابینی وئردی.
ژنو پروسه‌سینین جانلاندیریلماسی اوچون هر نؤوع چابانین گؤستریلمه‌سی لازیم اولدوغونو سؤیله‌یه‌ن گوترش، سوریهدهکی بحرانین حربی یوللا حلینین مومکون اولامایاجاجاغینی ایفاده ائتدی.
| 1,076 | Arab | South-Azerbaijani | azb |
TRT | تورک هاوا یول‌لاری آوروپا لیگی‌نین 7-جی هفته‌سینده بو گون 2 موسابیقه کئچیریله‌جک.
تمثیلجی‌لریمیزدن فنرباخچا، سفرده اسرائیل- ین نماینده سی مکابی ایله، آنادولو افس، استانبول-دا روسیانین اونیکس قازان تیمی ایله قارشی‌لاشا‌جاق.
مکابی - فنرباخچا موباریزه‌سی، ساعت 22.05-ده اعتباراً ت.ر.ت سپوردا جان‌لی یاییم‌لانا‌جاق.
دیگر طرفدن، فیبا شامپیونلار لیگینده 5-جی هفته هیجانی یاشانا‌جاق.
E قروپونون لیدئری بشیکتاش، ایتالیا نماینده دینامو ساساری-نی قوناق اولاجاق.
دینامو ساساری - بشیکتاش گوروشو ساعت 22.30 –ده باشلایاجاق.
A قروپوندا یئر آلان بانویت باندیرما قارا علی آجار ایدمان سالونوندا فرانسا نماینده‌سی موناکو ایله قوه سینی سینایاجاق.
گوروش ساعت 20:00-ده باشلایاجاق.
| 662 | Arab | South-Azerbaijani | azb |
TRT | جمهورباشقانلیغی سؤزچوسو ابراهیم قالین، فنلاند و سوئدین ناتویا مراجعتی و تۆرکیه‌نین قایغیلاری ایله باغلی دانیشیقلارین داوام ائدجگینی، مادرید ذیروه‌سینین سون تاریخ اولمادیغینی بیلدیردی.
ابراهیم قالین و خاریجی ایشلر باخان یاردیمچیسی ائلچی سدات اؤنال، سوئد و فنلاندین ناتویا عضولوک باش‌ووروسو قونوسو اوچون، بلژیکین باشکندی بروکسل‌ده‌کی ناتو قرارگاهیندا گؤروشمه‌لر گئرچکلشدیردی.
بورادا مطبوعاتا آچیقلاما وئره‌ن قالین، عضولوک مراجعتلری ایله باغلی دانیشیقلارین داوام ائدجگینی، ۲۹-۳۰ ژوئن تاریخلرینده ایسپانیانین باشکندی مادریدده گئچیریله‌جک دیروه‌نین سون تاریخ اولمادیغینی وورغولادی.
قالین، ناتونون بیر گۆونلیک اتفاقی اولدوغو حقیقتینی، اتفاقا عضو اولماق ایسته‌یه‌ن اؤلکه‌لرین ناتو حؤکوملرینی تام شکیلده یئرینه یئتیرمه و عضو دؤولتلرین ایفاده ائتدیگی گۆونلیک قایغیلارینی قارشیلاما تعهدلاری اولدوغونو، مخاطبلره چاتدیردیقلارینی ایفاده ائتدی.
قالین، بوندان سونراکی پروسه‌ده معیین ائدیجی فاکتورون سؤزوگئدن ایکی اؤلکه‌نین آتاجاغی ملموس آددیملار اولدوغونا دقت چکدی.
سؤزچو قالین، بؤلوجو ترور هؤرگوتو پ‌کاکانین سوئد‌ده‌کی تبلیغاتی فعالیتلرینی ایسه "هؤرگوتون (بو اؤلکه‌ده) ایللر ایچینده قازاندیغی وارلیغینین ملموس گؤستریجیسی" اولاراق دگرلندیردی. قالین،
"پ‌کاکانین آوروپانین گؤبگینده بو اؤلکه‌لری اله گئچیرمیش کیمی فعالیت زنجیری ایچریسنده اولماسینین قبول ائدیلمز" اولدوغونو بیلدیررک، بو قونونو یاخیندان ایزله‌دیکلرینی قید ائتدی.
ناتودان وئریله‌ن یازیلی آچیقلامادا، باش کاتیب ینس استولتنبرگین دعوتی ایله تۆرکیه، فنلاند و سوئد‌دن یوکسک سویه‌لی مقاملارین بروکسل‌ده‌کی قرارگاه‌‌دا بیر آرایا گلدیگی بیلدیریلدی.
آچیقلامادا، فنلاند و سوئدین ناتویا عضولوک مراجعتلرینین ایرلیله‌ییشی اوچون تۆرکیه‌نین گوندمه گتیردیگی گۆونلیک قایغیلارینین موذاکیره ائدیلدیگی دانیشیقلارلا باغلی، استولتنبرگین آشاغی‌داکی فیکیرلرینه یئر وئریلدی:
"تۆرکیه‌نین ترورلا باغلی حل ائتمه‌لی اولدوغوموز قانونی گۆونلیک قایغیلاری وار. اونا گؤره ده فنلاند و سوئدین ناتویا عضولوک مراجعتلری ایله باغلی موذاکیره‌لریمیزی داوام ائتدیرجییک و ان قیسا زاماندا بیر یول تاپماغی صبیرسیزلیکله گؤزله‌ییرم".
آچیقلامادا، دانیشیقلارین گله‌جک گونلرده داوام ائتدیریله‌جگی قید ائدیلدی.
| 2,007 | Arab | South-Azerbaijani | azb |
TRT | تورکیه-نین خاریجی ایشلر ناظیری مولود چاووش اوغلو اؤزبکیستاندا "تاشکند کنفرانسی" نا قاتیلاجاق.
کنفرانسدا افغانیستاندا باریش پروسئسی موذاکیره اولوناجاق.
افغانیستان حاقیندا داشکند کنفرانسینا تورکیه ایله یاناشی آرا‌لاریندا امریکا، روسیا، افغانیستان و پاکیستانین دا اولدوغو 20 اؤلکه‌دن نماینده قاتیلاجاق.
کنفرانسدا بمت-نین باش کاتیبی آنتونیو گوترش و آوروپا بیرلیگینین خاریجی سیاست و تهلوکه‌سیزلیک سیاستی عذره عالی نماینده‌سی فدریکا موگرینی ایشتیراک ائده‌جک.
کنفرانسین سونوندا طالبانین أفغان حکومتی ایله موذاکیره‌یه چاغیریلاجاغی گؤزلنیلیر.
خاریجی ایشلر ناظیری مولود چاووش اوغلونون دا اؤزبکیستاندا یوکسک سویه‌لی گؤروش‌لری اولاجاق. همین چرچیوه‌ده اؤزبکیستان پرزیدنتی شوکت میرزایف طرفیندن قبول ائدیله‌جک، اؤزبکیستان‌لی همکاری عبدالعزیز کامیلوولا بیر آرایا گله‌جک.
| 760 | Arab | South-Azerbaijani | azb |
TRT | قهوه، کاکاو، پامبیق و شکر دونیا بورسالاریندا ان سرعتله باها‌لاشان محصول‌لار اولوب.
سون بیر آی عرضینده لندن بورساسیندا کاکاو 17 فایز باهالاشیب. حاضیردا کاکاونون بیر تونونون قیمتی 2 مین 488 دو‌لار تشکیل ائدیر.
بو مودت عرضینده قهوه نین قیمتی 14 فایز آرتیب. پامبیق و شکر ایسه موافیق اولاراق 10 و 19 فایز باهالاشیب.
بونونلا بئله، کروناویروس پاندمیسی‌نین ایلک گون‌لرینده بو محصول‌لار کسکین اوجوزلاشمیشدی.
عمومی‌لیکده قیدا محصول‌لاری‌نین قیمتلری دونیا عذره ایکینجی آیدیر کی، باها‌لاشماقدا داوام ائدیر. قاچقین ایشچی‌لرین چاتیشمازلیغی و اوره تیمین آزالماسی سببی ایله بیتکی یاغی 7،6 فایز، سود محصول‌لاری 3،5 فایز، شکر 1،4 فایز باهالاشیب.
| 630 | Arab | South-Azerbaijani | azb |
TRT | قوزئی قیبریس تورک جمهورتینده، یارین جمهوریت مجلیسینده یئر آلاجاق ۵۰ میلت وکیلینین بللی اولماسی اوچون ارکن عمومی سئچیم گرچکلشه‌جک.
قوزئی قیبریسدا ۱۹۰ مین ۵۵۱ سئچیجی، ۷۱۹ صاندیق‌دا سس وئره‌جک.
سئچیملرده، ۸ پارتیدن ۳۷۹ و ۹ باغیمسیز نامیزد پارلمان‌دا یئر آلماق اوچون یاریشاجاق.
مرکزی سئچیم کمیسیونو طرفیندن یاییملانان سئچیم تقویمینه گؤره، سئچیم تبلیغاتلاری بو گون ساعات ۱۸.۰۰ده تاماملاناجاق.
سئچیم قاداغالاری یارین ساعات ۱۹.۰۰دا بیته‌جک. قانونا گؤره، اؤلکه‌ده الکللی ایچکی ساتیلماسی و ایچیلمه‌سی قاداغان اولاجاق.
بوتون عمومی ایلنجه یئرلری سس وئرمه مدتینده قاپالی قالاجاق.
سس وئرمه سحر ساعت ۰۸.۰۰ده باشلایاجاق و آخشام ۱۸.۰۰ده بیته‌جک.
| 632 | Arab | South-Azerbaijani | azb |
TRT | عراقین قوزئیینده‌‌کی قندیل بؤلگه‌سینه دوزنلنن هاوا عملیاتین‌دا، بؤلوجو ترور هؤرگوتونون سلاحی مؤوضعی، سیغیناق و باریناق اولاراق ایستیفاده ائتدیگی هدفلر وورولدو.
میللی ساوونما باخانلیغیندان وئریله‌ن معلوماتا گؤره، پنجه عملیاتی ایله بیرلیکده عراقین قوزئیینده‌‌کی قندیل بؤلگه‌سینه هاوا عملیاتی تشکیل اولوندو.
عملیات‌دا، بؤلوجو ترور هؤرگوتونون سلاحی مؤوضعی، سیغیناق و باریناق اولاراق ایستیفاده ائدیله‌ن هدفلر وورولدو.
| 413 | Arab | South-Azerbaijani | azb |
TRT | خاریجی ایشلر باخانی مؤولود چاووش‌اوغلو، تۆرک دؤولتلری تشکیلاتی خاریجی ایشلر باخانلاری شوراسینین اولاغان‌اۆستو توپلانتیسیندا دانیشدی.
چاووش‌اوغلو،
"بؤلگه‌میزی بیر ثابتلیک آداسینا چئویرمه‌نین و میللتیمیزین ریفاهینی یۆکسلتمه‌نین یولو بیرلیگیمیزی گوجله‌ندیرمکدن گئچیر" دئدی.
چاووش‌اوغلو، ایستانبول دولماباغچا جمهورباشقانلیغی چالیشما اوفیسینده گئرچکلشدیریلن تۆرک دؤولتلری تشکیلاتی دیش ایشلری باخانلاری شوراسی فؤوق‌العاده توپلانتیسینین آچیلیشیندا دانیشدی.
۱۱ آی اؤنجه ایستانبول‌دا تاریخی بیر آددیم آتدیقلارینی و "عائله مجلیسی"نی اولوسلارآراسی بیر تشکیلاتا چئویردیکلرینی قید ائدن چاووش‌اوغلو، تۆرک دۆنیاسینین ظرفیتینی حیاتا گئچیره‌جک بیر بیر تشکیلاتی قورولوشا قوووشدوردوقلارینی سؤیله‌دی.
باخان چاووش‌اوغلو،
"بو گون تۆرک دۆنیاسی تاریخده اولدوغو کیمی کۆره‌سل ژئوسیاستین مرکزی حالینا گلدی. انرژی، تیجارت، داشیماچیلیق یوللاریندا دوغو ایله باتینی، قوزئی ایله گونئیی بیربیرینه باغلایان حساس بیر مؤقعیته صاحیبیک. دونیانین ایچیندن گئچدیگی بو چتین دؤنمده، کۆره‌سل ریفاه و ثابیتلیک اوچون تۆرک دونیاسینین اؤنمی داها دا آرتدی" ایفاده‌سینی ایشلتدی.
کووید-۱۹ سالقینینین یارالاری هله ساریلمادان بو سفر ده اوکرایناداکی ساواشین تأثیرلری ایله سارسیلدیقلارینی و ساواشلا سیناندیقلارینی ایفاده ائدن چاووش‌اوغلو، کۆره‌سل ریفاه و ثابیتلیگین تهدید آلتیندا اولدوغونو، آرتان انرژی و ارزاق قیمتلرینین بۆتون دونیانی تهدید ائتدیگینی وورغولادی.
چاووش‌اوغلو، تۆرک دونیاسی اولاراق بو گلیشمه‌لردن بیرباشا ائتکیلندیکلرینی بیلدیررک،
"بو گون بیز بو گلیشمه‌لری اله آلیب آتابیلجگیمیز بیرگه آددیملاری دگرلندیره‌جییک. اطرافیمیزداکی بحرانلارین قارشیسینی آلماق اوچون چالیشارکن، گله‌جه‌یه دایر ده گوجلو بیر گؤروش اورتایا قویماغیمیز شرطدیر. بؤلگه‌میزی بیر ثابتلیک آداسینا چئویرمه‌نین و میللتیمیزین ریفاهینی یۆکسلتمه‌نین یولو بیرلیگیمیزی گوجله‌ندیرمکدن گئچیر. بیرلیگیمیزی گوجلندیرمه‌نین یولو ایسه دوغرو زاماندا دوغرو آددیمی جسارتله آتماقدان گئچیر" دئدی.
سمرقندده گلن آی تۆرک دؤولتلری تشکیلاتی توپلانتیسیندا گؤروشه‌جکلرینی قید ائدن چاووش‌اوغلو، بو ذیروه توپلانتیسی ایله دؤنم باشقانلیغینی اؤزبکیستانا تحویل وئره‌جکلرینی بیلدیردی.
| 1,979 | Arab | South-Azerbaijani | azb |
TRT | جمهور باشقانی رجب طیب اردوغان امریکانین نیویورک شهرینده یاشایان تورک ایجماسی ایله گؤروشوب.
امریکا-دا فعالیت گؤسترن تورکیه-امریکا ایستیقامتلندیرمه کومیته‌سی‌نین تشکیلاتچی‌لیغی ایله باش توتان گؤروشده چیخیش ائدن دؤولت باشچی‌سی ایکی ایلدن سونرا بیر آرایا گلمک‌دن ممنون اولدوغونو دیله گتیریب.
جمهور باشقانی اردوغان سون ایکی ایلدیر داوام ائدن کوروناویروس اپیدمی سینه توخونا‌راق بیلدیریب کی، تحصیل‌دن ساغلیقا، تیجارت‌دن استخداما قدر هر ساحه‌ده جدی چتین‌لیک‌لر چکیلیر. آنجاق اساس مسئله بو پروبلئم‌لرله موباریزه آپارماق‌دیر. "کووید-19" اپیدمیسی قلوبال سیستم‌ده‌کی عدالت‌سیزلیک‌لری، برابرسیزلیک‌لری آچیق-آشکار اورتایا قویدو. تورکیه اپیدمی ایله موباریزه‌ده 159 اؤلکه و 12 اولوسلار آراسی تشکیلات‌دان و حتی خاریج‌دن آلدیغیمیز آشی لارین بیر حیسه‌سینی احتیاجی اولان‌لارلا پایلاشدیق. تصدیقلمه پروه سی باشا چاتماق اوزره اولان اؤز آشی میزی "تورکوواک"ی بوتون اینسانلارا، دوست‌لاریمیزا و قارداش‌لاریمیزا تقدیم ائدجییک.
اینسانلیق اولاراق "کووید-19" ویروسون‌دان داها اؤلومجول و مکرلی بیر ویروسلا موباریزه آپاردیق‌لارینی ایفاده ائدن اردوغان "بو ویروسون آدی ایسلام دوشمنچی‌لیگی ویروسودور. ایللرله دموکرسی‌نین و آزادلیق‌لارین بئشیگی اولاراق نمونه گؤستریلن اؤلکه‌لرده بو ویروس چوخ سرعتله یاییلیر. خاریجی قارشیتلیغی و ایسلام دوشمنچی‌لیگی حاضیردا آرتیق سیاستی اسیر گؤتوروب. مسلمان‌لارین گوندهلیک حیاتینی چتین‌لش‌دیرن و دؤولت سیاستینی فورما‌لاش‌دیران سوسیال باریشی تهدید ائدن داغیدیجی بیر آکیما چئوریلمیش‌دیر" دئییب.
قئید ائدک کی، اوچ گون داوام ائده‌جک سفرده دؤولت باشچی‌سی بمت-نین ایجلاسی‌نین ایلک گونونده چیخیش ائده‌جک.
باش آسامبلیانین ایجلاسی "کووید-19 پاندمیسی‌نین کئچید دؤورو"، "داواملیلیغین برپاسی"، "دونیانین احتیاج‌لارینا جاواب وئرمک"، "اینسان حقوق‌لارینا حؤرمت" و "بمت-نین یئنیدن جانلانماسی اومیدی ایله محکم‌لیک یاراتماق" کیمی مؤوضوع لارا حصر ائدیلیب.
جمهور باشقانی اردوغان عینی زاماندا امریکانین نیویورک شهرینده 2017-جی ایلده تملی قویولان "تورک ائوی" بیناسی‌نین دا آچیلیشینی ائده‌جک.
| 1,871 | Arab | South-Azerbaijani | azb |
TRT | هیندیستانین گونئیینده تأثیرلی اولان قاسیرغادا اؤلن'لرین ساییسی 40ا یوکسلیب.
اؤلکه مطبوعاتیندا یئر آلان خبره گؤره، رسمی مقاملار، تامیل نادو ایالتی‌نین ساحیل بؤلولرینی ووران گاژا قاسیرغاسیندا چوخ سایدا ائوین ضرر گؤردوگونو و 82 مین‌دن چوخ اینسانین تخلییه ائدیلدیگینی بیلدیریب.
تامیل نادو ایالتی باش ناظیری اداپادی ک پالانیسوامی، بازار گونو قاسیرغا‌دان اذیت چکن منطقه'یه سفر ائدجگینی بیلدیریب.
پالانیسوامی، دونن وئردیگی بیاناتدا قاسیرغا‌دان ضرر چکن‌لره هر جور کمکین گؤستریله'جگینی ایفاده ائتمیشدی.
قاسیرغا سببیندن بؤلگه‌یه الکتریک وئریلمیر.
| 539 | Arab | South-Azerbaijani | azb |